מגילת אסתר כיד המלך

הפירוש למגילה מבוסס על פירוש הגר"א

עם הוספות כהנה וכהנה

להעיר עיני הלמדנים והפשטנים

ישראל מאיר בן ר' יעקב ספרא ירושלים

הוצאה שלישית פורים תשע"ג

הערות יתקבלו בברכה בטל. 972-(0)52-7177162

Israelsam10@012.net.il

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%90) וַיְהִי בִּימֵי אֲחַשְׁוֵרוֹשׁ **ואם תשאל הרי היו שני מלכים בשם אחשורוש[[1]](#footnote-1), באיזה מלך מדובר? התשובה היא**: הוּא אֲחַשְׁוֵרוֹשׁ הַמֹּלֵךְ מֵהֹדּוּ וְעַד כּוּשׁ שֶׁבַע וְעֶשְׂרִים **מדינות בים**, וּמֵאָה מְדִינָה ביבשה. **ואילו אחשורוש הראשון מלך רק על פרס ומדי**.

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%91) בַּיָּמִים הָהֵם, כְּשֶׁבֶת הַמֶּלֶךְ אֲחַשְׁוֵרוֹשׁ עַל כִּסֵּא מַלְכוּתוֹ **שבנה שלש שנים, חיקוי לכסא שלמה המלך** אֲשֶׁר בְּשׁוּשַׁן הַבִּירָה.

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%92) בִּשְׁנַת שָׁלוֹשׁ לְמָלְכוֹ, **כשישב על הכסא שבשושן,** עָשָׂה מִשְׁתֶּה לְכָל שָׂרָיו, **השרים של ערי פרס ומדי,** וַעֲבָדָיו **המשרתים את פני המלך (לקמן פסוק י), שכל מי שצריך דבר מהמלך הוא על ידיהם**. חֵיל **החֵילות (= הגדודים) של** פָּרַס וּמָדַי, **ו**הַפַּרְתְּמִים **הנסיכים מזרע המלוכה שהיו ראשי החֵילות. ומשאר המדינות הזמין רק את** וְשָׂרֵי הַמְּדִינוֹת לְפָנָיו, **את המלכים של המדינות שכבש, שֶמִנָה אותם לשרי המדינות, אחרי שכבש אותם, ולא את החילות.**

[ד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%93) בְּהַרְאֹתוֹ **שש מאוצרותיו כל יום, מתוך אלף ושמונים אוצרות שנבוכדנצר טמן ליד נהר פרת, והתגלו לכורש בזכות שצוה לבנות את בית המקדש, ואחשורוש ירש אותם. ואלו הן:** אֶת עֹשֶׁר כְּבוֹד מַלְכוּתוֹ, וְאֶת יְקָר תִּפְאֶרֶת גְּדוּלָּתוֹ. **ובאותם** יָמִים רַבִּים **שהראה את האוצרות, ערך משתה,** שנמשך שְׁמוֹנִים וּמְאַת יוֹם**[[2]](#footnote-2)**.

[ה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%94) וּבִמְלוֹאת הַיָּמִים הָאֵלֶּה, עָשָׂה הַמֶּלֶךְ לְכָל הָעָם הַנִּמְצְאִים בְּשׁוּשַׁן הַבִּירָה, לְמִגָּדוֹל וְעַד קָטָן, מִשְׁתֶּה שִׁבְעַת יָמִים. בַּחֲצַר **שלפני** גִּנַּת בִּיתַן הַמֶּלֶךְ, **גינה שבנו בתוכה את ביתן המלך, כדי להשתעשע שם.**

[ו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%95) **הבדים שהיו למשענת למטות שישבו עליהם, היו מבדי** חוּר כַּרְפַּס וּתְכֵלֶת. אָחוּז**ים (= קשורים) לעמודים מסביב למטות** בְּחַבְלֵי **(= בחבלים) של** בוּץ וְאַרְגָּמָן. **העמודים עמדו** עַל **(= בתוך)** גְּלִילֵי **(=** **גלגלים של**) כֶסֶף. וְעַמּוּדֵי **המטות היו עשויים** **מ**שֵׁשׁ **(= שַיִש).** **ה**מִטּוֹת **היו עשויות מ**זָהָב וָכֶסֶף. עַל רִצְפַת, **הרצפה עשויה מארבעה סוגי אבנים טובות**, בַּהַט וָשֵׁשׁ וְדַר וְסֹחָרֶת.

[ז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%96) וְהַשְׁקוֹת בִּכְלֵי זָהָב, וְכֵלִים מִכֵּלִים שׁוֹנִים, **כוס ששתו ממנו פעם אחת, לא שתו ממנו עוד הפעם.** וְיֵין מַלְכוּת, **יין יקר שרק מלכים שותים**, רָב **(=** **הרבה)** כְּיַד הַמֶּלֶךְ, **כמו שנותנים למלך הרבה סוגי יינות, שיבחר לו מה שרוצה, כך נתנו לכל אחד.**

[ח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%97) וְהַשְּׁתִיָּה כַדָּת **כמנהג כל אחד**. אֵין אֹנֵס, **אין הכרח לשתות**. כִּי כֵן יִסַּד **(= צוה)** הַמֶּלֶךְ, עַל כָּל רַב **שרי הסעודה** **שב**בֵּיתוֹ, לַעֲשׂוֹת כִּרְצוֹן אִישׁ וָאִישׁ.

[ט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%98) גַּם וַשְׁתִּי הַמַּלְכָּה עָשְׂתָה מִשְׁתֵּה נָשִׁים בֵּית הַמַּלְכוּת אֲשֶׁר לַמֶּלֶךְ אֲחַשְׁוֵרוֹשׁ, **בבית המיוחד למלך לבדו, שאין אחר נכנס בו[[3]](#footnote-3)**.

[י](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%99) בַּיּוֹם הַשְּׁבִיעִי כְּטוֹב לֵב הַמֶּלֶךְ בַּיָּיִן אָמַר לִמְהוּמָן בִּזְּתָא חַרְבוֹנָא בִּגְתָא וַאֲבַגְתָא זֵתַר וְכַרְכַּס שִׁבְעַת הַסָּרִיסִים הַמְשָׁרְתִים אֶת פְּנֵי הַמֶּלֶךְ אֲחַשְׁוֵרוֹשׁ, **שכל מי שצריך דבר מהמלך הוא על ידיהם.**

[יא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%99%D7%90) לְהָבִיא אֶת וַשְׁתִּי, **האשה הפשוטה, שרק אח"כ בזכות שנשאת לו, היא** הַמַּלְכָּה **החשובה**, לִפְנֵי הַמֶּלֶךְ בְּכֶתֶר מַלְכוּת, לְהַרְאוֹת הָעַמִּים **קודם, שהם יושבים סמוך לפתח, ואח"כ** וְהַשָּׂרִים **שיושבים אצל המלך**. אֶת יָפְיָהּ, כִּי טוֹבַת מַרְאֶה הִיא

[יב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%99%D7%91) וַתְּמָאֵן **בטענה, שהיא כבר מלידה** הַמַּלְכָּה וַשְׁתִּי, **בת מלכים,** **בת בלשאצר בן בנו של נבוכדנצר מלך בבל[[4]](#footnote-4), ולכן לא מוכנה** לָבוֹא בִּדְבַר הַמֶּלֶךְ אֲשֶׁר בְּיַד הַסָּרִיסִים, **שהם שרים פחותים בשבילה.** וַיִּקְצֹף הַמֶּלֶךְ מְאֹד **כלפי חוץ, על מה שלא באה.** וַחֲמָתוֹ בָּעֲרָה בוֹ **מבפנים**, **על מה שלחשו לו הסריסים בשקט, מה שושתי שלחה לו 'היית שומר הסוסים של אבי'. וכיון שהתבייש לומר זאת לשרים, ולשחרר את כעסו, חמתו בערה בו מבפנים**.

[יג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%99%D7%92) וַיֹּאמֶר הַמֶּלֶךְ לַחֲכָמִים **(= שבעת השרים יודע דת ודין שבהמשך)** יֹדְעֵי הָעִתִּים, **שיודעים לדון לפי הזמנים, לפעמים לפי הדת ודין, ולפעמים מקילים בהוראת שעה, למלך או לאדם גדול**. **ומדוע אחשורוש לא שפט אותה בעצמו, כמו שהיה נהוג, שכשמלך רוצה לשפוט איזה דין, הרשות בידו.** כִּי כֵן דְּבַר הַמֶּלֶךְ **שהחוק הוא שמשפט הנוגע אישית למלך, מובא רק** לִפְנֵי כָּל **החכמים** יֹדְעֵי דָּת **(= חוקי המלך),** וָדִין **(איך לדון את הדין).**

[יד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%99%D7%93) וְהַקָּרֹב אֵלָיו, כַּרְשְׁנָא שֵׁתָר אַדְמָתָא תַרְשִׁישׁ מֶרֶס מַרְסְנָא מְמוּכָן, שִׁבְעַת שָׂרֵי פָּרַס וּמָדַי, רֹאֵי פְּנֵי הַמֶּלֶךְ, הַיֹּשְׁבִים רִאשֹׁנָה בַּמַּלְכוּת**[[5]](#footnote-5)**.

[טו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%98%D7%95) **וכיון שאחשורוש רצה להציל את ושתי, הוא טען**: כְּדָת מַה לַּעֲשׂוֹת בַּמַּלְכָּה וַשְׁתִּי **שהיא בת מלכים,** עַל אֲשֶׁר לֹא עָשְׂתָה אֶת מַאֲמַר הַמֶּלֶךְ אֲחַשְׁוֵרוֹשׁ **שקרה לה לבא** בְּיַד הַסָּרִיסִים, **שהם שרים פחותים בשביל המלכה, ולא מדובר במקרה חמור, שלא באה, ע"י קריאת אחשורוש בעצמו**.

**ממוכן (= המן) ידע, שאם השרים ידונו את ושתי, הם יחניפו למלך, ותצא זכאית בדין. ואם המלך ידון אותה היא תצא חייבת בדין, כיון שאחשורוש מפחד לדון לפני השרים דין מעות[[6]](#footnote-6). וכיון שממוכן נשא אשה גדולה ממנו מהפרסים, והיא דברה כלשונה, ורצה שתדבר כלשונו, רצה להרוג את ושתי, כדי להכניע את הנשים, שידברו כלשון בעליהם. לכן נסה לשכנע את המלך והשרים, שהדין של ושתי לא נוגע למלך, אלא לכולם, ולכן הוא יכול לדון אותה.**

[טז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%98%D7%96) וַיֹּאמֶר מומכן [מְמוּכָן] לִפְנֵי הַמֶּלֶךְ וְהַשָּׂרִים, **שתי טענות. טענה ראשונה: (פסוקים טז-יח)** לֹא עַל הַמֶּלֶךְ לְבַדּוֹ עָוְתָה וַשְׁתִּי הַמַּלְכָּה **שכל יחוסה משום שהיא המלכה שלך.** כִּי **(= אלא) א.** עַל כָּל הַשָּׂרִים **שנמצאים כאן.** **ב.** וְעַל כָּל הָעַמִּים אֲשֶׁר בְּכָל מְדִינוֹת הַמֶּלֶךְ אֲחַשְׁוֵרוֹשׁ, **שישמעו מה קרה כאן. וא"כ מקרה זה לא נוגע למלך, אלא לכולם, ולכן מותר למלך לדון בו.**

[יז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%99%D7%96) **איך זה נוגע לעמים:** כִּי יֵצֵא **(= יתפרסם)** דְבַר הַמַּלְכָּה עַל כָּל הַנָּשִׁים לְהַבְזוֹת בַּעְלֵיהֶן בְּעֵינֵיהֶן **כשיבואו הביתה.** בְּאָמְרָם **כשיספרו בבית:** הַמֶּלֶךְ אֲחַשְׁוֵרוֹשׁ אָמַר לְהָבִיא אֶת וַשְׁתִּי הַמַּלְכָּה לְפָנָיו וְלֹא בָאָה, **ולכן גם אנו לא חייבות לשמוע בקול בעלינו.**

[יח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%99%D7%97) **ואיך זה נוגע לשרים:** וְהַיּוֹם הַזֶּה תֹּאמַרְנָה שָׂרוֹת פָּרַס וּמָדַי **לבעליהם השרים** **כשיחזרו הביתה,** אֲשֶׁר שָׁמְעוּ אֶת דְּבַר הַמַּלְכָּה**, את מה ששמעו מהמלכה כשאמרה לסריסים ללחוש לאחשורוש:** **'אתה היית שומר הסוסים של אבי'**. לְכֹל שָׂרֵי הַמֶּלֶךְ **שלא ידעו מה ששלחה לו[[7]](#footnote-7),** וּכְדַי **להעניש על ה**בִּזָּיוֹן **ששלחה לבזותו.** וָקָצֶף, **מה שלא שמעה למלך לבא לפניו.**

[יט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%99%D7%98) **טענה שניה: (פסוקים יט-כ)** **גם אם נאמר שדין זה נוגע למלך, אעפ"כ החוק הזה שדבר הנוגע למלך לא יכול לדון בעצמו מוריד מכבוד המלכות, ולכן** אִם עַל הַמֶּלֶךְ טוֹב **יתחדשו שתי תקנות: א.** יֵצֵא דְבַר מַלְכוּת מִלְּפָנָיו **גם דין שנוגע למלך בעצמו יצא מלפניו, שיוכל לשפוט בעצמו.** וְיִכָּתֵב בְּדָתֵי **(בחוקי)** פָרַס וּמָדַי וְלֹא יַעֲבוֹר **(את הנ"ל). ב.** **כדי לגדל עוד את כבוד המלכות**, **יתקנו** **שמלכה שלא שומעת בקול המלך, לא יתנו לה אפשרות לבקש סליחה. ולכן** אֲשֶׁר לֹא תָבוֹא וַשְׁתִּי לִפְנֵי הַמֶּלֶךְ אֲחַשְׁוֵרוֹשׁ, **אפילו אם ושתי תרצה עכשיו לבוא לפני המלך לא יתנו לה[[8]](#footnote-8).** וּמַלְכוּתָהּ יִתֵּן הַמֶּלֶךְ לִרְעוּתָהּ **מיוחסת כמותה.** הַטּוֹבָה מִמֶּנָּה, **ויפה יותר ממנה.**

[כ](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%9B) וְנִשְׁמַע פִּתְגָם הַמֶּלֶךְ אֲשֶׁר יַעֲשֶׂה בְּכָל מַלְכוּתוֹ **שיכול לשפוט בעצמו מה שנוגע לו.** כִּי רַבָּה הִיא, **וזה דבר גדול, שיפחדו מהמלך**. וְכָל הַנָּשִׁים יִתְּנוּ יְקָר לְבַעְלֵיהֶן, **ע"י שיראו שלא ויתר לושתי, ולא נתן לה רשות לבא לפניו.** לְמִגָּדוֹל וְעַד קָטָן, **בין אם הבעל גדול מאשתו, בין אם הבעל קטן מאשתו[[9]](#footnote-9).**

[כא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%9B%D7%90) **והקב"ה הפך את לבם:** וַיִּיטַב הַדָּבָר בְּעֵינֵי הַמֶּלֶךְ **להרוג את ושתי אע"פ שלא רצה.** וְהַשָּׂרִים **שהמלך ישפוט מה שנוגע לו, אע"פ שלוקח מסמכותם.** וַיַּעַשׂ הַמֶּלֶךְ כִּדְבַר מְמוּכָן. **(הקב"ה סבב כל זה, כדי שאחשורוש יוכל לדון את המן, ולתלות אותו, אע"פ שהדבר נגע לו, בלא לשאול את השרים, שאולי היו מקילים בעונשו)**

[כב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%90_%D7%9B%D7%91) וַיִּשְׁלַח סְפָרִים אֶל כָּל מְדִינוֹת הַמֶּלֶךְ, אֶל מְדִינָה וּמְדִינָה כִּכְתָבָהּ, וְאֶל עַם וָעָם כִּלְשׁוֹנוֹ**[[10]](#footnote-10)**, לִהְיוֹת כָּל אִישׁ שֹׂרֵר בְּבֵיתוֹ, וּמְדַבֵּר כִּלְשׁוֹן עַמּוֹ**[[11]](#footnote-11)**.

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%90) אַחַר הַדְּבָרִים הָאֵלֶּה, כְּשֹׁךְ חֲמַת הַמֶּלֶךְ אֲחַשְׁוֵרוֹשׁ, זָכַר אֶת וַשְׁתִּי, וְאֵת אֲשֶׁר עָשָׂתָה, **את מה שעשתה לבנות ישראל, שהיתה מפשיטה אותם ערומות, ועושה בהם מלאכה בשבת.** וְאֵת אֲשֶׁר נִגְזַר עָלֶיהָ, **בידי שמים מדה כנגד מה, שתמות בגלל שסירבה לבא ערומה לפני אחשורוש[[12]](#footnote-12).**

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%91) וַיֹּאמְרוּ נַעֲרֵי הַמֶּלֶךְ מְשָׁרְתָיו יְבַקְשׁוּ לַמֶּלֶךְ **מכל עיר, את כל ה**נְעָרוֹת **ולא זקנות.** בְּתוּלוֹת **ולא בעולות.** טוֹבוֹת מַרְאֶה, **היפות ביותר. מה שחשוב זה היופי, ולא חשוב שתהיה מיוחסת. ולא כמו שאמר המן (א יט), שהיחוס חשוב.**

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%92) וְיַפְקֵד הַמֶּלֶךְ פְּקִידִים בְּכָל מְדִינוֹת מַלְכוּתוֹ, וְיִקְבְּצוּ **מכל הנערות,** אֶת כָּל נַעֲרָה בְתוּלָה טוֹבַת מַרְאֶה, **את הנערה היפה ביותר שבכל מדינה, כך שבס"ה יהיו קכ"ז נערות.** אֶל שׁוּשַׁן הַבִּירָה אֶל בֵּית הַנָּשִׁים, אֶל יַד הֵגֶא סְרִיס הַמֶּלֶךְ שֹׁמֵר הַנָּשִׁים, וְנָתוֹן תַּמְרוּקֵיהֶן, **את האיפור כולם יקבלו בשוה מבית המלך, ולא יביאו אתם, כדי שאחת לא תראה יפה יותר מחברתה, בגלל ריבוי האיפור.**

[ד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%93) וְהַנַּעֲרָה אֲשֶׁר תִּיטַב בְּעֵינֵי הַמֶּלֶךְ תִּמְלֹךְ תַּחַת וַשְׁתִּי. וַיִּיטַב הַדָּבָר בְּעֵינֵי הַמֶּלֶךְ, **שמספיק יופי, ולא חשוב היחוס. והיה מאת ה', כיון שאסתר לא הגידה יחוסה.** וַיַּעַשׂ כֵּן.

[ה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%94) אִישׁ יְהוּדִי הָיָה בְּשׁוּשַׁן הַבִּירָה, וּשְׁמוֹ מָרְדֳּכַי בֶּן יָאִיר בֶּן שִׁמְעִי בֶּן קִישׁ אִישׁ יְמִינִי.

[ו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%95) אֲשֶׁר הָגְלָה מִירוּשָׁלַיִם, עִם הַגֹּלָה אֲשֶׁר הָגְלְתָה, עִם יְכָנְיָה מֶלֶךְ יְהוּדָה, אֲשֶׁר הֶגְלָה נְבוּכַדְנֶאצַּר מֶלֶךְ בָּבֶל.

[ז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%96) וַיְהִי אֹמֵן אֶת הֲדַסָּה, **שמה האמִתי הדסה.** הִיא אֶסְתֵּר **האומות קורים לה אסתר, שהיתה יפה כסיהרא (= לבנה). ומרדכי לקחה כיון: א. היא היתה** בַּת דֹּדוֹ. **ב.** כִּי אֵין לָהּ אָב וָאֵם, **ולא היה מי שיטפל בה**. **ג. מרדכי הבין שהיא תהיה צדקת כיון ש**וְהַנַּעֲרָה יְפַת תֹּאַר **בחיתוך אברים, שמראה על שלימות בחיצוניות, עשיית מצוות.** וְטוֹבַת מַרְאֶה **יפת תואר, שמראה על שלימות בפנימיות, מידות טובות[[13]](#footnote-13).** וּבְמוֹת אָבִיהָ וְאִמָּהּ לְקָחָהּ מָרְדֳּכַי לוֹ לְבַת.

[ח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%97) **היו כמה שלבים עד שאסתר הנערה היפה ביותר בשושן, הגיעה לבית המלך. א**. וַיְהִי בְּהִשָּׁמַע דְּבַר הַמֶּלֶךְ **לקבץ את הנערות, אסתר התחבאה.** **ב.** **שלוחי המלך ידעו שאסתר היא הנערה היפה ביותר בשושן[[14]](#footnote-14), וכיון שלא הגיעה,** וְדָתוֹ, **המלך גזר, שמי שיש לו נערה ולא יביאה יומת. ואעפ"כ מרדכי לא הביאה. ג. ורק אחרי** **ש**וּבְהִקָּבֵץ נְעָרוֹת רַבּוֹת אֶל שׁוּשַׁן הַבִּירָה, **שנקבצו כל הנערות מכל המדינות** אֶל יַד הֵגָי **בשושן,** **לא היתה למרדכי ברירה, וגלה היכן אסתר[[15]](#footnote-15).** וַתִּלָּקַח אֶסְתֵּר **בעל כרחה** אֶל בֵּית הַמֶּלֶךְ אֶל יַד הֵגַי שֹׁמֵר הַנָּשִׁים.

[ט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%98) וַתִּיטַב הַנַּעֲרָה בְעֵינָיו **ביופי חיצוני** וַתִּשָּׂא חֶסֶד לְפָנָיו **במידות טובות, פנימיות.** וַיְבַהֵל אֶת תַּמְרוּקֶיהָ וְאֶת מָנוֹתֶהָ לָתֵת לָהּ, **נתן לה את הכל במהירות, כיון שהבין שהיא תהיה המלכה.** וְאֵת שֶׁבַע הַנְּעָרוֹת הָרְאֻיוֹת לָתֶת לָהּ, **שנותנים למלכה** מִבֵּית הַמֶּלֶךְ, **כיון שהבין שהיא תהיה המלכה.** וַיְשַׁנֶּהָ וְאֶת נַעֲרוֹתֶיהָ לְטוֹב, **לבית הטוב ביותר מכל** בֵּית הַנָּשִׁים.

[י](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%99) לֹא הִגִּידָה אֶסְתֵּר אֶת עַמָּהּ וְאֶת מוֹלַדְתָּהּ**[[16]](#footnote-16)** כִּי מָרְדֳּכַי צִוָּה עָלֶיהָ אֲשֶׁר לֹא תַגִּיד. **כיון שהחביאה עצמה, ולא הלכה עד שהכריחו אותה, מרדכי ירא שיהרגו אותה ואת עמה, כי יאמרו שאין רצונם להתחתן במלך[[17]](#footnote-17).**

[יא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%99%D7%90) וּבְכָל יוֹם וָיוֹם מָרְדֳּכַי מִתְהַלֵּךְ לִפְנֵי חֲצַר בֵּית הַנָּשִׁים, לָדַעַת אֶת שְׁלוֹם אֶסְתֵּר, **שדאג שמא תֵּחְלֶה מחמת הצער שאולי תינתן לאחשורוש.** וּמַה יֵּעָשֶׂה בָּהּ, **פחד שמא יהרגו אתה כיון שהחביאה את עצמה, ולא רצתה לבא למלך.**

[יב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%99%D7%91) וּבְהַגִּיעַ תֹּר נַעֲרָה וְנַעֲרָה לָבוֹא אֶל הַמֶּלֶךְ אֲחַשְׁוֵרוֹשׁ, מִקֵּץ הֱיוֹת לָהּ כְּדָת הַנָּשִׁים שְׁנֵים עָשָׂר חֹדֶשׁ, כִּי כֵּן יִמְלְאוּ יְמֵי מְרוּקֵיהֶן. שִׁשָּׁה חֳדָשִׁים בְּשֶׁמֶן הַמֹּר, וְשִׁשָּׁה חֳדָשִׁים בַּבְּשָׂמִים, וּבְתַמְרוּקֵי הַנָּשִׁים.

[יג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%99%D7%92) וּבָזֶה הַנַּעֲרָה בָּאָה אֶל הַמֶּלֶךְ. אֵת כָּל אֲשֶׁר תֹּאמַר, יִנָּתֵן לָהּ לָבוֹא עִמָּהּ מִבֵּית הַנָּשִׁים עַד בֵּית הַמֶּלֶךְ.

[יד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%99%D7%93) בָּעֶרֶב הִיא בָאָה, וּבַבֹּקֶר הִיא שָׁבָה, אֶל בֵּית הַנָּשִׁים שֵׁנִי, אֶל יַד שַׁעֲשְׁגַז סְרִיס הַמֶּלֶךְ שֹׁמֵר הַפִּילַגְשִׁים, **כי אותה שנבעלה למלך אסורה לכולם.** לֹא תָבוֹא עוֹד אֶל הַמֶּלֶךְ, כִּי אִם חָפֵץ בָּהּ הַמֶּלֶךְ וְנִקְרְאָה בְשֵׁם.

[טו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%98%D7%95) וּבְהַגִּיעַ תֹּר אֶסְתֵּר בַּת אֲבִיחַיִל דֹּד מָרְדֳּכַי, אֲשֶׁר לָקַח לוֹ לְבַת, לָבוֹא אֶל הַמֶּלֶךְ, לֹא בִקְשָׁה דָּבָר, **כיון שלא רצתה לבא למלך, והכל היה באונס.** כִּי אִם אֶת אֲשֶׁר יֹאמַר הֵגַי סְרִיס הַמֶּלֶךְ שֹׁמֵר הַנָּשִׁים. וַתְּהִי אֶסְתֵּר נֹשֵׂאת חֵן **יופי חיצוני,** בְּעֵינֵי כָּל רֹאֶיהָ. **אע"פ שמגודל צערה נעשתה ירקרוקת, הקב"ה נתן לה חן, כדי להציל את עם ישראל.**

[טז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%98%D7%96) וַתִּלָּקַח אֶסְתֵּר אֶל הַמֶּלֶךְ אֲחַשְׁוֵרוֹשׁ אֶל בֵּית מַלְכוּתוֹ בַּחֹדֶשׁ הָעֲשִׂירִי הוּא חֹדֶשׁ טֵבֵת בִּשְׁנַת שֶׁבַע לְמַלְכוּתוֹ.

[יז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%99%D7%96) וַיֶּאֱהַב הַמֶּלֶךְ אֶת אֶסְתֵּר מִכָּל הַנָּשִׁים **שהיו לו כבר**. וַתִּשָּׂא חֵן **יופי חיצוני,** וָחֶסֶד **יופי פנימי,** לְפָנָיו, מִכָּל הַבְּתוּלֹת. וַיָּשֶׂם כֶּתֶר מַלְכוּת בְּרֹאשָׁהּ **מיד, ולא המתין** **שמא ימצא נאה ממנה, כי חשב שאין נאה ממנה.** וַיַּמְלִיכֶהָ תַּחַת וַשְׁתִּי.

[יח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%99%D7%97) **(פסוקים יח-יט, הקדמה לפסוק כ), אע"פ** **ש**וַיַּעַשׂ הַמֶּלֶךְ מִשְׁתֶּה גָדוֹל, **משתה שהיה חשוב לו באיכותו יותר מהמשתה הראשון**, לְכָל שָׂרָיו וַעֲבָדָיו. אֵת מִשְׁתֵּה אֶסְתֵּר, **וקרא לו משתה אסתר, לפי שאסתר היתה חשובה בעיניו.** וַהֲנָחָה **לכל** לַמְּדִינוֹת עָשָׂה, **כיון שלא ידע מאיזה עם היא.** וַיִּתֵּן מַשְׂאֵת כְּיַד הַמֶּלֶךְ, **מתנות גדולות כדרך שמלך נותן.**

[יט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%99%D7%98) **ואע"פ ש**וּבְהִקָּבֵץ בְּתוּלוֹת שֵׁנִית, **שקבצו את כל הבתולות הנשארות לשלוח אותם הביתה. ואע"פ** **ש**וּמָרְדֳּכַי יֹשֵׁב בְּשַׁעַר הַמֶּלֶךְ, **שהמלך נתן לו גדולה, שיהיה יושב בשער המלך, בין שרי המלך.**

[כ](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%9B) **אחרי כל הנ"ל שאין חשש שאחשורוש יקח אשה אחרת, ואין חשש שיהרגו אותה, אעפ"כ** אֵין אֶסְתֵּר מַגֶּדֶת מוֹלַדְתָּהּ וְאֶת עַמָּהּ כַּאֲשֶׁר צִוָּה עָלֶיהָ מָרְדֳּכָי. וְאֶת מַאֲמַר מָרְדֳּכַי אֶסְתֵּר עֹשָׂה כַּאֲשֶׁר הָיְתָה בְאָמְנָה אִתּוֹ. **הפסוק מודיע לנו את גודל צדקת אסתר, שאע"פ שבטל החשש שיהרגו אותה, היא שמרה על ציווי מרדכי[[18]](#footnote-18).**

[כא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%9B%D7%90) בַּיָּמִים הָהֵם, וּמָרְדֳּכַי יֹשֵׁב בְּשַׁעַר הַמֶּלֶךְ, קָצַף בִּגְתָן וָתֶרֶשׁ שְׁנֵי סָרִיסֵי הַמֶּלֶךְ מִשֹּׁמְרֵי הַסַּף, וַיְבַקְשׁוּ לִשְׁלֹחַ יָד בַּמֶּלֶךְ אֲחַשְׁוֵרֹשׁ.

[כב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%9B%D7%91) וַיִּוָּדַע הַדָּבָר לְמָרְדֳּכַי, וַיַּגֵּד לְאֶסְתֵּר הַמַּלְכָּה, וַתֹּאמֶר אֶסְתֵּר לַמֶּלֶךְ בְּשֵׁם מָרְדֳּכָי. **מרדכי ואסתר הודיעו למלך, ולא הניחו למלך למות, כיון שהבינו שאם הקב"ה מגלגל דבר זה על ידם, יצא מזה נס.**

[כג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%91_%D7%9B%D7%92) וַיְבֻקַּשׁ הַדָּבָר וַיִּמָּצֵא, וַיִּתָּלוּ שְׁנֵיהֶם עַל עֵץ. וַיִּכָּתֵב בְּסֵפֶר דִּבְרֵי הַיָּמִים לִפְנֵי הַמֶּלֶךְ. {ס}

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%90) אַחַר הַדְּבָרִים הָאֵלֶּה **שהמן גרם לאחשורוש שתי טובות, בזכות החוק שהוציא, שגם דבר הנוגע למלך יוכל לשפוט בעצמו. א. הנאה גשמית, מציאת אסתר בזכות הריגת ושתי. ב. כבוד שלא היה לכל המלכים שקדמוהו, ועי"כ יכל לשפוט את בגתן ותרש להריגה, שאם לא היה יכול לשפוט בעצמו, היה קשה לו לעשות משפט במשרתים כ"כ גדולים.** גִּדַּל הַמֶּלֶךְ אֲחַשְׁוֵרוֹשׁ אֶת הָמָן בֶּן הַמְּדָתָא הָאֲגָגִי, **א. הנאה גשמית, בממון. ב.** וַיְנַשְּׂאֵהוּ **בכבוד. ומהו הכבוד**, וַיָּשֶׂם אֶת כִּסְאוֹ מֵעַל כָּל הַשָּׂרִים אֲשֶׁר אִתּוֹ, **שישב בכסא נפרד שמראה על חשיבות, ולא בין שאר השרים.**

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%91) וְכָל עַבְדֵי הַמֶּלֶךְ **המשרתים את המלך**, אֲשֶׁר בְּשַׁעַר הַמֶּלֶךְ **שיושבים בשער המלך,** כֹּרְעִים וּמִשְׁתַּחֲוִים לְהָמָן, כִּי כֵן צִוָּה לוֹ הַמֶּלֶךְ **להמן, שיצווה שישתחוו לו[[19]](#footnote-19).** וּמָרְדֳּכַי לֹא יִכְרַע וְלֹא יִשְׁתַּחֲוֶה, **כיון שהמן עשה עצמו עבודה זרה.**

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%92) וַיֹּאמְרוּ עַבְדֵי הַמֶּלֶךְ אֲשֶׁר בְּשַׁעַר הַמֶּלֶךְ לְמָרְדֳּכָי מַדּוּעַ אַתָּה עוֹבֵר אֵת מִצְוַת הַמֶּלֶךְ, **הרי אתה לא מרויח מזה כלום, ומרדכי ענה להם שהסיבה שהוא לא משתחווה, כיון שהוא יהודי[[20]](#footnote-20).**

[ד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%93) וַיְהִי באמרם [כְּאָמְרָם] אֵלָיו יוֹם וָיוֹם וְלֹא שָׁמַע אֲלֵיהֶם, וַיַּגִּידוּ לְהָמָן: **תשגיח** לִרְאוֹת **שמרדכי לא כורע ומשתחווה, כיון שהמן לא שם לב לזה, מרוב גאוותו. ואז נראה** הֲיַעַמְדוּ **היחזיקו מעמד** דִּבְרֵי מָרְדֳּכַי **שלא רוצה להשתחוות. ועבדי המלך אמרו להמן:** כִּי הִגִּיד לָהֶם **מרדכי, שהסיבה שהוא לא רוצה להשתחוות**, אֲשֶׁר הוּא יְהוּדִי.

[ה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%94) **המן הקריב עצמו למרדכי שיראה אותו,** **ואעפ"כ,** וַיַּרְא הָמָן כִּי אֵין מָרְדֳּכַי כֹּרֵעַ וּמִשְׁתַּחֲוֶה לוֹ, וַיִּמָּלֵא הָמָן חֵמָה.

[ו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%95) וַיִּבֶז בְּעֵינָיו **היה בזיון בשבילו** לִשְׁלֹח יָד בְּמָרְדֳּכַי. **מחמת שתי סיבות, א.** לְבַדּוֹ **אינו לכבודו להרוג את מרדכי לבדו. ב.** כִּי הִגִּידוּ לוֹ אֶת עַם מָרְדֳּכָי, **הגידו לו שהסיבה שהוא לא כורע, כיון שהוא יהודי, וא"כ זוהי בעיה יהודית. לכן** וַיְבַקֵּשׁ הָמָן לְהַשְׁמִיד אֶת כָּל הַיְּהוּדִים אֲשֶׁר בְּכָל מַלְכוּת אֲחַשְׁוֵרוֹשׁ עַם מָרְדֳּכָי, **כדי לעקור את הדת היהודית.**

[ז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%96) בַּחֹדֶשׁ הָרִאשׁוֹן הוּא חֹדֶשׁ נִיסָן, בִּשְׁנַת שְׁתֵּים עֶשְׂרֵה לַמֶּלֶךְ אֲחַשְׁוֵרוֹשׁ, הִפִּיל פּוּר הוּא הַגּוֹרָל, **לגורל קוראים בפרסית 'פור', וכתבו את המילה הפרסית 'פור', כדי להסביר שמשום כך נקרא 'פורים', על שם הפור[[21]](#footnote-21).** לִפְנֵי הָמָן **הגורל היה 'לפני המן', לדעת מתי מזלו תקיף, ולא מתי המזל של ישראל חלש, כין שאין מזל לישראל.** מִיּוֹם לְיוֹם, **באיזה יום בחודש.** וּמֵחֹדֶשׁ לְחֹדֶשׁ, **באיזה חודש בשנה. ויצא החודש** השְׁנֵים עָשָׂר הוּא חֹדֶשׁ אֲדָר**[[22]](#footnote-22)**.

[ח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%97) וַיֹּאמֶר הָמָן לַמֶּלֶךְ אֲחַשְׁוֵרוֹשׁ יֶשְׁנוֹ עַם אֶחָד**[[23]](#footnote-23)**, **המן לא הזכיר איזה עם, כיון שפחד לומר יהודים, שמא אחשורוש יאמר לו שאינו מסכים כיון שאוהב את מרדכי שהצילו[[24]](#footnote-24).** מְפֻזָּר **בין כל העמים.** וּמְפֹרָד בֵּין הָעַמִּים, **מפורדים מהעמים, לא מתחתנים אתם, ואין להם מחותנים מהגויים שילמדו עליהם זכות,** בְּכֹל מְדִינוֹת מַלְכוּתֶךָ. וְדָתֵיהֶם שֹׁנוֹת מִכָּל עָם, **ולכן כולם שונאים אותם, ולא יעזרו להם. וא"ת שיש רווח מזה שעושים עבודת המלך שמוטלת על כל העמים, בנית בנינים וסלילת כבשים.** וְאֶת דָּתֵי הַמֶּלֶךְ אֵינָם עֹשִׂים, **גם את זה לא עושים, בגלל חגיהם, שבת היום, פסח היום, סוכות היום. וא"ת שהם משלמים מיסים[[25]](#footnote-25), אם בגלל המיסים,** וְלַמֶּלֶךְ אֵין שֹׁוֶה לְהַנִּיחָם, **זה לא סיבה להניחם, כיון שאני אשלם בשבילם, כמבואר בפסוק הבא.**

[ט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%98) אִם עַל הַמֶּלֶךְ טוֹב יִכָּתֵב לְאַבְּדָם, **המן לא הזכיר, איך לאבדם, שאם אחשורוש לא יקבל את טענותיו, יכעס עליו שרוצה להשמיד עם שלם, הוא יאמר שכוונתו למכרם לעבדים, או לאבד את דתם.** וַעֲשֶׂרֶת אֲלָפִים כִּכַּר כֶּסֶף אֶשְׁקוֹל עַל יְדֵי עֹשֵׂי הַמְּלָאכָה, לְהָבִיא אֶל גִּנְזֵי הַמֶּלֶךְ.

[י](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%99) וַיָּסַר הַמֶּלֶךְ אֶת טַבַּעְתּוֹ מֵעַל יָדוֹ, וַיִּתְּנָהּ לְהָמָן בֶּן הַמְּדָתָא הָאֲגָגִי צֹרֵר הַיְּהוּדִים.

[יא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%99%D7%90) וַיֹּאמֶר הַמֶּלֶךְ לְהָמָן: הַכֶּסֶף נָתוּן לָךְ וְהָעָם **איזה עם שאתה רוצה,** לַעֲשׂוֹת בּוֹ כַּטּוֹב בְּעֵינֶיךָ, **תעשה בהם מה שתרצה, כל סוג עונש.**

[יב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%99%D7%91) וַיִּקָּרְאוּ סֹפְרֵי הַמֶּלֶךְ בַּחֹדֶשׁ הָרִאשׁוֹן בִּשְׁלוֹשָׁה עָשָׂר יוֹם בּוֹ, וַיִּכָּתֵב כְּכָל אֲשֶׁר צִוָּה הָמָן אֶל אֲחַשְׁדַּרְפְּנֵי הַמֶּלֶךְ וְאֶל הַפַּחוֹת אֲשֶׁר עַל מְדִינָה וּמְדִינָה, וְאֶל שָׂרֵי עַם וָעָם, מְדִינָה וּמְדִינָה כִּכְתָבָהּ, וְעַם וָעָם כִּלְשׁוֹנוֹ, בְּשֵׁם הַמֶּלֶךְ אֲחַשְׁוֵרֹשׁ נִכְתָּב וְנֶחְתָּם בְּטַבַּעַת הַמֶּלֶךְ.

[יג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%99%D7%92) וְנִשְׁלוֹחַ סְפָרִים בְּיַד הָרָצִים אֶל כָּל מְדִינוֹת הַמֶּלֶךְ לְהַשְׁמִיד **את הנשמה שתפקידה קיום המצוות.** לַהֲרֹג **את הרוח, שהוא החיות והשמחה שבלב.** וּלְאַבֵּד אֶת כָּל הַיְּהוּדִים, מִנַּעַר וְעַד זָקֵן טַף וְנָשִׁים, **את הנפש והגוף, שלא יזכר שם ישראל בעולם** בְּיוֹם אֶחָד, בִּשְׁלוֹשָׁה עָשָׂר לְחֹדֶשׁ שְׁנֵים עָשָׂר, הוּא חֹדֶשׁ אֲדָר, וּשְׁלָלָם לָבוֹז, **הוא הקניין של עם ישראל, כדי שלא ישאר שמם בעולם.**

**את הציווי להשמיד ולהרוג, שלח רק לאחשדרפני המלך והפחות, שהם ראשי המדינות, כדי שבהגיע הזמן, הם יצוו להמון העם מה לעשות. אבל לשרי עם ועם, שהודיעו לעמים את דברי הספרים שלח כדלקמן:**

[יד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%99%D7%93) פַּתְשֶׁגֶן הַכְּתָב לְהִנָּתֵן דָּת **(= צווי)** בְּכָל מְדִינָה וּמְדִינָה, גָּלוּי לְכָל הָעַמִּים, לִהְיוֹת עֲתִדִים לַיּוֹם הַזֶּה, **רק להיות מוכנים ליום הזה שיקרא בו משהו, ולא ידעו מה. המטרה היתה, כדי שהדבר לא יתפרסם, והיהודים ישתדלו לבטל את הגזירה.**

[טו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%92_%D7%98%D7%95) הָרָצִים יָצְאוּ דְחוּפִים בִּדְבַר הַמֶּלֶךְ, וְהַדָּת **(ציווי)** נִתְּנָה בְּשׁוּשַׁן הַבִּירָה, **שיהיו מוכנים ליום שלשה עשר באדר[[26]](#footnote-26).** וְהַמֶּלֶךְ וְהָמָן יָשְׁבוּ לִשְׁתּוֹת, וְהָעִיר שׁוּשָׁן נָבוֹכָה**, גם הגויים, כיון שלא ידעו למה יהיו מוכנים[[27]](#footnote-27).**

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%90) וּמָרְדֳּכַי יָדַע אֶת כָּל אֲשֶׁר נַעֲשָׂה**[[28]](#footnote-28)**, וַיִּקְרַע מָרְדֳּכַי אֶת בְּגָדָיו, וַיִּלְבַּשׁ שַׂק וָאֵפֶר, וַיֵּצֵא בְּתוֹךְ הָעִיר, וַיִּזְעַק זְעָקָה גְדֹלָה, **על הצרה הגדולה.** וּמָרָה, **שהיה לו מר, שבגללו שלא כרע להמן, באה הצרה הזו[[29]](#footnote-29).**

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%91) וַיָּבוֹא עַד לִפְנֵי שַׁעַר הַמֶּלֶךְ כִּי אֵין לָבוֹא אֶל שַׁעַר הַמֶּלֶךְ בִּלְבוּשׁ שָׂק.

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%92) וּבְכָל מְדִינָה וּמְדִינָה, מְקוֹם אֲשֶׁר דְּבַר הַמֶּלֶךְ **ששלח לאחשדרפנים והפחות להשמיד ולהרוג**, וְדָתוֹ **ששלח לשרי העם להיות עתידים ליום הזה,** מַגִּיעַ. אֵבֶל גָּדוֹל לַיְּהוּדִים, **כיון שהאחשדרפנים והפחות גילו לחבריהם היהודים[[30]](#footnote-30),** (**ולא כמו שאמר המן לאחשורוש [ג, ח], שכולם שונאים אותם, ולא יעזרו להם)**. וְצוֹם וּבְכִי וּמִסְפֵּד שַׂק וָאֵפֶר יֻצַּע לָרַבִּים.

[ד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%93) ותבואינה [וַתָּבוֹאנָה] נַעֲרוֹת אֶסְתֵּר וְסָרִיסֶיהָ, וַיַּגִּידוּ לָהּ. וַתִּתְחַלְחַל הַמַּלְכָּה מְאֹד. וַתִּשְׁלַח בְּגָדִים לְהַלְבִּישׁ אֶת מָרְדֳּכַי, וּלְהָסִיר שַׂקּוֹ מֵעָלָיו, וְלֹא קִבֵּל.

[ה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%94) וַתִּקְרָא אֶסְתֵּר לַהֲתָךְ מִסָּרִיסֵי הַמֶּלֶךְ אֲשֶׁר הֶעֱמִיד לְפָנֶיהָ, וַתְּצַוֵּהוּ עַל מָרְדֳּכָי, לָדַעַת מַה זֶּה, **מה היא הגזירה**. וְעַל מַה זֶּה, **ולמה היא נגזרה.**

[ו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%95) וַיֵּצֵא הֲתָךְ אֶל מָרְדֳּכָי אֶל רְחוֹב הָעִיר אֲשֶׁר לִפְנֵי שַׁעַר הַמֶּלֶךְ.

[ז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%96) וַיַּגֶּד לוֹ מָרְדֳּכַי: **א.** אֵת כָּל אֲשֶׁר קָרָהוּ, **שהגזירה באה כיון שלא כרע להמן. ב.** וְ**מרדכי אמר לאסתר שהוא יודע** אֵת פָּרָשַׁת הַכֶּסֶף אֲשֶׁר אָמַר הָמָן לִשְׁקוֹל עַל גִּנְזֵי הַמֶּלֶךְ **ולא הזכיר איזה עם, אבל תדעי שהמן דבר** ביהודיים [בַּיְּהוּדִים] לְאַבְּדָם.

[ח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%97) **וגם תדעי ש**וְאֶת פַּתְשֶׁגֶן כְּתָב הַדָּת אֲשֶׁר נִתַּן בְּשׁוּשָׁן '**להיות עתידים להיום הזה, כדי** לְהַשְׁמִידָם, נָתַן לוֹ לְהַרְאוֹת אֶת אֶסְתֵּר**[[31]](#footnote-31)**, וּלְהַגִּיד לָהּ, **שכוונת הפתשגן 'להיות עתידים ליום הזה', הוא כדי להשמיד את היהודים.** וּלְצַוּוֹת עָלֶיהָ, לָבוֹא אֶל הַמֶּלֶךְ לְהִתְחַנֶּן לוֹ, **כדי למצוא חן בעיניו.** וּלְבַקֵּשׁ מִלְּפָנָיו **מאד** עַל עַמָּהּ.

[ט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%98) וַיָּבוֹא הֲתָךְ וַיַּגֵּד לְאֶסְתֵּר אֵת דִּבְרֵי מָרְדֳּכָי.

[י](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%99) וַתֹּאמֶר אֶסְתֵּר לַהֲתָךְ, וַתְּצַוֵּהוּ **לומר** אֶל מָרְדֳּכָי.

[יא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%99%D7%90) **א.** כָּל עַבְדֵי הַמֶּלֶךְ וְעַם מְדִינוֹת הַמֶּלֶךְ יוֹדְעִים, אֲשֶׁר כָּל אִישׁ וְאִשָּׁה אֲשֶׁר יָבוֹא אֶל הַמֶּלֶךְ אֶל הֶחָצֵר הַפְּנִימִית אֲשֶׁר לֹא יִקָּרֵא, אַחַת דָּתוֹ לְהָמִית, לְבַד מֵאֲשֶׁר יוֹשִׁיט לוֹ הַמֶּלֶךְ אֶת שַׁרְבִיט הַזָּהָב וְחָיָה. **וכיון שאיסור זה מפורסם, אין לי תירוץ לומר לא ידעתי. וא"ת שאין לי ברירה, משום פיקוח נפש, של עם ישראל. הרי** וַאֲנִי לֹא נִקְרֵאתִי לָבוֹא אֶל הַמֶּלֶךְ זֶה שְׁלוֹשִׁים יוֹם, **ולכן כנראה יקרא לי בימים הקרובים, ואז אדבר אתו, ולא צריך למהר כ"כ, הרי הגזירה היא לכמעט עוד שנה.**

[יב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%99%D7%91) וַיַּגִּידוּ לְמָרְדֳּכָי אֵת דִּבְרֵי אֶסְתֵּר.

[יג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%99%D7%92) וַיֹּאמֶר מָרְדֳּכַי לְהָשִׁיב אֶל אֶסְתֵּר אַל תְּדַמִּי בְנַפְשֵׁךְ לְהִמָּלֵט בֵּית הַמֶּלֶךְ מִכָּל הַיְּהוּדִים, **מרדכי חשד באסתר שהיא מסרבת ללכת משום איסור יהרג ואל יעבור, כיון 'שאין אומרים חטא בשביל שיזכה חבירך' (שבת ד, א), ולכן הוא אמר לה:**

[יד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%99%D7%93) כִּי אִם הַחֲרֵשׁ תַּחֲרִישִׁי בָּעֵת הַזֹּאת, רֶוַח וְהַצָּלָה יַעֲמוֹד לַיְּהוּדִים מִמָּקוֹם אַחֵר, וְאַתְּ וּבֵית אָבִיךְ תֹּאבֵדוּ**[[32]](#footnote-32)**, **וכיון שאם לא תלכי תאבדי, לכן הדבר נוגע לך, ואין לך איסור ללכת[[33]](#footnote-33).** וּמִי יוֹדֵעַ אִם לְעֵת כָּזֹאת הִגַּעַתְּ לַמַּלְכוּת**[[34]](#footnote-34)**.

[טו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%98%D7%95) וַתֹּאמֶר אֶסְתֵּר לְהָשִׁיב אֶל מָרְדֳּכָי.

[טז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%98%D7%96) לֵךְ כְּנוֹס אֶת כָּל הַיְּהוּדִים הַנִּמְצְאִים בְּשׁוּשָׁן, וְצוּמוּ עָלַי, וְאַל תֹּאכְלוּ וְאַל תִּשְׁתּוּ שְׁלֹשֶׁת יָמִים לַיְלָה וָיוֹם**[[35]](#footnote-35)**, גַּם אֲנִי וְנַעֲרֹתַי אָצוּם כֵּן. וּבְכֵן אָבוֹא אֶל הַמֶּלֶךְ אֲשֶׁר לֹא כַדָּת, וְכַאֲשֶׁר אָבַדְתִּי אָבָדְתִּי.

[יז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%93_%D7%99%D7%96) וַיַּעֲבֹר מָרְדֳּכָי **על ציווי התורה, וצם בפסח, ולא אכל מצה ומרור.** וַיַּעַשׂ כְּכֹל אֲשֶׁר צִוְּתָה עָלָיו אֶסְתֵּר, **שאמרה, אם אין יהודים, אין מצה ומרור[[36]](#footnote-36).**

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%90) וַיְהִי בַּיּוֹם הַשְּׁלִישִׁי**[[37]](#footnote-37)** וַתִּלְבַּשׁ אֶסְתֵּר מַלְכוּת, **לבשה רוח הקודש, שאין רוח הקודש שורה אלא על גוף שבור[[38]](#footnote-38).** וַתַּעֲמֹד בַּחֲצַר בֵּית הַמֶּלֶךְ הַפְּנִימִית, נֹכַח בֵּית הַמֶּלֶךְ, וְהַמֶּלֶךְ יוֹשֵׁב עַל כִּסֵּא מַלְכוּתוֹ בְּבֵית הַמַּלְכוּת, נֹכַח פֶּתַח הַבָּיִת.

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%91) וַיְהִי כִרְאוֹת הַמֶּלֶךְ אֶת אֶסְתֵּר הַמַּלְכָּה עֹמֶדֶת בֶּחָצֵר, נָשְׂאָה חֵן בְּעֵינָיו, וַיּוֹשֶׁט הַמֶּלֶךְ לְאֶסְתֵּר אֶת שַׁרְבִיט הַזָּהָב אֲשֶׁר בְּיָדוֹ, וַתִּקְרַב אֶסְתֵּר וַתִּגַּע בְּרֹאשׁ הַשַּׁרְבִיט.

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%92) **וירא אחשורוש כי השתנו פני אסתר מחמת התענית, וכי נכנסה לחצר הפנימית וסכנה את עצמה. אמר בלבו, כנראה יש לה לבקש דבר גדול על עצמה או על אחרים, לכן** וַיֹּאמֶר לָהּ הַמֶּלֶךְ: מַה לָּךְ **מה חסר לך** אֶסְתֵּר הַמַּלְכָּה. וּמַה בַּקָּשָׁתֵךְ **בשביל אחרים.** עַד חֲצִי הַמַּלְכוּת וְיִנָּתֵן לָךְ, **ואני אעשה רצונך.**

[ד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%93) וַתֹּאמֶר אֶסְתֵּר **יש לי דבר גדול לבקש, ואני חוששת שלא תסכים, לכן** אִם עַל הַמֶּלֶךְ טוֹב, יָבוֹא הַמֶּלֶךְ וְהָמָן הַיּוֹם, אֶל הַמִּשְׁתֶּה אֲשֶׁר עָשִׂיתִי לוֹ, **ובתוך המשתה כשייטב לבך ביין, אבקש את בקשתי.**

[ה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%94) **וירא אחשורוש את גודל צערה**, וַיֹּאמֶר הַמֶּלֶךְ: מַהֲרוּ אֶת הָמָן לַעֲשׂוֹת אֶת דְּבַר אֶסְתֵּר, **כדי שתבקש את בקשתה, ולא תצטער עוד.** וַיָּבֹא הַמֶּלֶךְ וְהָמָן אֶל הַמִּשְׁתֶּה אֲשֶׁר עָשְׂתָה אֶסְתֵּר.

[ו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%95) וַיֹּאמֶר הַמֶּלֶךְ לְאֶסְתֵּר בְּמִשְׁתֵּה הַיַּיִן: מַה שְּׁאֵלָתֵךְ **על עצמך**, וְיִנָּתֵן לָךְ **מה שחסר לך.** וּמַה בַּקָּשָׁתֵךְ **על אחרים,** עַד חֲצִי הַמַּלְכוּת וְתֵעָשׂ, **אעשה כל מה שתבקשי.**

[ז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%96) וַתַּעַן אֶסְתֵּר וַתֹּאמַר: **יש לי שתי בקשות, א.** שְׁאֵלָתִי **על עצמי.** וּבַקָּשָׁתִי, **על אחרים.**

[ח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%97) **אבל היום אני לא יכולה לבקש מגודל צערי, ולכן** אִם מָצָאתִי חֵן בְּעֵינֵי הַמֶּלֶךְ, וְאִם עַל הַמֶּלֶךְ טוֹב לָתֵת אֶת שְׁאֵלָתִי **על עצמי,** וְלַעֲשׂוֹת אֶת בַּקָּשָׁתִי **על אחרים.** יָבוֹא הַמֶּלֶךְ וְהָמָן אֶל הַמִּשְׁתֶּה אֲשֶׁר אֶעֱשֶׂה לָהֶם, וּמָחָר**[[39]](#footnote-39)** אֶעֱשֶׂה כִּדְבַר הַמֶּלֶךְ. **והסיבה האמתית היתה, שחששה שמא עכשיו לא עת רצון, והיא לא תועיל. לכן דחתה את הבקשה למחר, לחכות אולי יִוַדַע לה איזה רמז שהוא עת רצון. ובאמת נודע לה ע"י שהתחילה מפלת המן.**

[ט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%98) וַיֵּצֵא הָמָן בַּיּוֹם הַהוּא שָׂמֵחַ וְטוֹב לֵב. וְכִרְאוֹת הָמָן אֶת מָרְדֳּכַי בְּשַׁעַר הַמֶּלֶךְ, וְלֹא קָם וְלֹא זָע מִמֶּנּוּ, וַיִּמָּלֵא הָמָן עַל מָרְדֳּכַי חֵמָה.

[י](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%99) וַיִּתְאַפַּק הָמָן, וַיָּבוֹא אֶל בֵּיתוֹ. וַיִּשְׁלַח וַיָּבֵא אֶת אֹהֲבָיו, וְאֶת זֶרֶשׁ אִשְׁתּוֹ.

[יא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%99%D7%90) וַיְסַפֵּר לָהֶם הָמָן **כדי להפיג צערו,** אֶת כְּבוֹד עָשְׁרוֹ **בממון,** וְרֹב בָּנָיו. וְאֵת כָּל אֲשֶׁר גִּדְּלוֹ הַמֶּלֶךְ, וְאֵת אֲשֶׁר נִשְּׂאוֹ **בכבוד,** עַל הַשָּׂרִים וְעַבְדֵי הַמֶּלֶךְ.

[יב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%99%D7%91) וַיֹּאמֶר הָמָן: אַף לֹא הֵבִיאָה אֶסְתֵּר הַמַּלְכָּה עִם הַמֶּלֶךְ, אֶל הַמִּשְׁתֶּה אֲשֶׁר עָשָׂתָה, כִּי אִם אוֹתִי. וְגַם לְמָחָר, אֲנִי קָרוּא לָהּ עִם הַמֶּלֶךְ.

[יג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%99%D7%92) וְכָל זֶה אֵינֶנּוּ שֹׁוֶה לִי בְּכָל עֵת אֲשֶׁר אֲנִי רֹאֶה אֶת מָרְדֳּכַי הַיְּהוּדִי יוֹשֵׁב בְּשַׁעַר הַמֶּלֶךְ.

[יד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%94_%D7%99%D7%93) וַתֹּאמֶר לוֹ זֶרֶשׁ אִשְׁתּוֹ וְכָל אֹהֲבָיו, יַעֲשׂוּ עֵץ גָּבֹהַּ חֲמִשִּׁים אַמָּה, **כדי שתוכל לראות אותו תלוי תמיד, מה שאין כן אם תמית אותו במיתה אחרת.** וּבַבֹּקֶר **לפני שיבא משהו אחר שאוהב את מרדכי, וימליץ טוב בעדו,** אֱמֹר לַמֶּלֶךְ וְיִתְלוּ אֶת מָרְדֳּכַי עָלָיו**[[40]](#footnote-40)**. וּבֹא עִם הַמֶּלֶךְ אֶל הַמִּשְׁתֶּה שָׂמֵחַ. וַיִּיטַב הַדָּבָר לִפְנֵי הָמָן, וַיַּעַשׂ הָעֵץ. **עשה בעצמו, ולא ע"י עבדיו כרגילותו, בגלל גודל השנאה.**

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%90) בַּלַּיְלָה הַהוּא נָדְדָה שְׁנַת הַמֶּלֶךְ. **אחשורוש חשב, מדוע אסתר סִכנה את עצמה לבא אלי, כנראה יש לה בקשה מאד חשובה בשביל מִשהו, שהרי לה, לא חסר דבר בבית המלך. ומי זה יכול להיות, הרי אין לה משפחה, כנראה זה מרדכי שגדלה אצלו. ומדוע הזמינה את המן, כנראה שהוא אוהב את מדרכי.** וַיֹּאמֶר לְהָבִיא אֶת סֵפֶר הַזִּכְרֹנוֹת דִּבְרֵי הַיָּמִים וַיִּהְיוּ נִקְרָאִים לִפְנֵי הַמֶּלֶךְ.

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%91) וַיִּמָּצֵא כָתוּב: אֲשֶׁר הִגִּיד מָרְדֳּכַי עַל בִּגְתָנָא וָתֶרֶשׁ, שְׁנֵי סָרִיסֵי הַמֶּלֶךְ מִשֹּׁמְרֵי הַסַּף, אֲשֶׁר בִּקְשׁוּ לִשְׁלֹחַ יָד בַּמֶּלֶךְ אֲחַשְׁוֵרוֹשׁ.

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%92) וַיֹּאמֶר הַמֶּלֶךְ: מַה נַּעֲשָׂה יְקָר **בכבוד,** וּגְדוּלָּה **בממון,** לְמָרְדֳּכַי עַל זֶה. **אחשורוש חשב, מי יודע איזה דבר אסתר תבקש ממנו, אני אעשה לו יקר וגדולה, כדי לומר לאסתר שכבר קבל את שכרו.** וַיֹּאמְרוּ נַעֲרֵי הַמֶּלֶךְ מְשָׁרְתָיו: לֹא נַעֲשָׂה עִמּוֹ דָּבָר.

[ד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%93) וַיֹּאמֶר הַמֶּלֶךְ: מִי בֶחָצֵר, **כדי שאוכל להתייעץ אתו, ולשלם למרדכי עוד לפני המשתה את שכרו.** וְהָמָן בָּא לַחֲצַר בֵּית הַמֶּלֶךְ הַחִיצוֹנָה, לֵאמֹר לַמֶּלֶךְ: לִתְלוֹת אֶת מָרְדֳּכַי עַל הָעֵץ אֲשֶׁר הֵכִין לוֹ.

[ה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%94) וַיֹּאמְרוּ נַעֲרֵי הַמֶּלֶךְ אֵלָיו: הִנֵּה הָמָן עֹמֵד בֶּחָצֵר. וַיֹּאמֶר הַמֶּלֶךְ: יָבוֹא. **אחשורוש חשב שכנראה המן בא מוקדם, כדי לבקש בשביל אוהבו מרדכי.**

[ו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%95) וַיָּבוֹא הָמָן. וַיֹּאמֶר לוֹ הַמֶּלֶךְ: מַה לַעֲשׂוֹת בָּאִישׁ, **ולא הזכיר את מרדכי, כיון שפחד מי יודע מה יבקש.** אֲשֶׁר הַמֶּלֶךְ חָפֵץ בִּיקָרוֹ, **בכבודו. מן השמים היה שאחשורוש לא הזכיר 'גדולה' בממון, כיון שאם היה מזכיר ממון, המן היה יודע שלא מתכוונים אליו, כיון שהוא כבר קבל הרבה ממון מאחשורוש.** וַיֹּאמֶר הָמָן בְּלִבּוֹ לְמִי: יַחְפֹּץ הַמֶּלֶךְ לַעֲשׂוֹת יְקָר יוֹתֵר מִמֶּנִּי.

[ז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%96) וַיֹּאמֶר הָמָן אֶל הַמֶּלֶךְ: אִישׁ אֲשֶׁר הַמֶּלֶךְ חָפֵץ רק בִּיקָרוֹ, **אבל גדולה א"א לתת לו יותר.**

[ח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%97) **לאותו איש חסר, רק** שיָבִיאוּ לְבוּשׁ מַלְכוּת אֲשֶׁר לָבַשׁ בּוֹ הַמֶּלֶךְ, וְסוּס אֲשֶׁר רָכַב עָלָיו הַמֶּלֶךְ, **ביום ש**וַאֲשֶׁר נִתַּן כֶּתֶר מַלְכוּת בְּרֹאשׁוֹ, **ביום שהמליכו את המלך.**

[ט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%98) וְנָתוֹן הַלְּבוּשׁ וְהַסּוּס עַל יַד אִישׁ מִשָּׂרֵי הַמֶּלֶךְ הַפַּרְתְּמִים, וְהִלְבִּישׁוּ אֶת הָאִישׁ אֲשֶׁר הַמֶּלֶךְ חָפֵץ בִּיקָרוֹ, וְהִרְכִּיבֻהוּ עַל הַסּוּס בִּרְחוֹב הָעִיר, וְקָרְאוּ לְפָנָיו: 'כָּכָה יֵעָשֶׂה לָאִישׁ אֲשֶׁר הַמֶּלֶךְ חָפֵץ בִּיקָרוֹ'.

[י](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%99) **אחשורוש חשב, שהמן הבין שמדובר במרדכי, ולכן הוא הציע לו כבוד גדול כזה, לכן:** וַיֹּאמֶר הַמֶּלֶךְ לְהָמָן: מַהֵר קַח אֶת הַלְּבוּשׁ וְאֶת הַסּוּס כַּאֲשֶׁר דִּבַּרְתָּ, וַעֲשֵׂה כֵן **בעצמך** לְמָרְדֳּכַי הַיְּהוּדִי הַיּוֹשֵׁב בְּשַׁעַר הַמֶּלֶךְ, **כדי שאוכל לומר לאסתר במשתה, שמרדכי קבל את שכרו.** אַל תַּפֵּל דָּבָר מִכֹּל אֲשֶׁר דִּבַּרְתָּ, **כל מה שאמרת שיעשה על ידי אחרים, תעשה בעצמך.**

[יא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%99%D7%90) וַיִּקַּח הָמָן אֶת הַלְּבוּשׁ וְאֶת הַסּוּס, **כשהמן הלך להלביש את מרדכי, אמר לו מרדכי: אין דרך ארץ להשתמש בבגדי מלכות, בלא להסתפר ולהתרחץ. המן לא מצא לספר ולרחוץ את מרדכי, כיון שאסתר אסרה (= קשרה) את כל הספרים ובעלי המרחץ בשם המפורש, שלא יוכלו לעבוד[[41]](#footnote-41). והוא עצמו היה מוכרח לספר ולרחוץ את מרדכי, ואז** וַיַּלְבֵּשׁ אֶת מָרְדֳּכָי, וַיַּרְכִּיבֵהוּ בִּרְחוֹב הָעִיר, וַיִּקְרָא לְפָנָיו: 'כָּכָה יֵעָשֶׂה לָאִישׁ אֲשֶׁר הַמֶּלֶךְ חָפֵץ בִּיקָרוֹ'.

[יב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%99%D7%91) וַיָּשָׁב מָרְדֳּכַי אֶל שַׁעַר הַמֶּלֶךְ, וְהָמָן נִדְחַף **(= רץ)** אֶל בֵּיתוֹ **מרוב בושה.** אָבֵל **על מה שרצה לתלות את מרדכי, ועכשיו ונהפוך הוא, הרכיב אותו על סוס המלך.** וַחֲפוּי רֹאשׁ**[[42]](#footnote-42)**, **על הבושה שהיתה לו, שמשנה למלך כמותו, ספר ורחץ את מרדכי.**

[יג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%99%D7%92) וַיְסַפֵּר הָמָן לְזֶרֶשׁ אִשְׁתּוֹ וּלְכָל אֹהֲבָיו, אֵת כָּל אֲשֶׁר קָרָהוּ, **את המקרה המוזר שקרא לו, שאין לו שום הסבר הגיוני. שפתאום המלך אומר לו להרכיב את מרדכי שונאו הגדול על הסוס, ומרדכי הוא האיש 'אשר המלך חפץ ביקרו', וכל זה קורא לו ביום שבא לבקש מהמלך שיתלו את מרדכי.** וַיֹּאמְרוּ לוֹ חֲכָמָיו וְזֶרֶשׁ אִשְׁתּוֹ: אִם מִזֶּרַע הַיְּהוּדִים מָרְדֳּכַי, **שאין הלהן מזל, ואין הסבר הגיוני למה שקורא להם,** אֲשֶׁר הַחִלּוֹתָ לִנְפֹּל לְפָנָיו לֹא תוּכַל לוֹ כִּי נָפוֹל תִּפּוֹל לְפָנָיו, **וכדי לך לסתור את העץ, ולעשות אתו שלום.**

[יד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%95_%D7%99%D7%93) עוֹדָם מְדַבְּרִים עִמּוֹ **שיסתור את העץ, ויעשה שלום עם מרדכי[[43]](#footnote-43).** וְסָרִיסֵי הַמֶּלֶךְ הִגִּיעוּ, **ושמעו את דבריהם, שהמן עשה עץ לתלות את מרדכי, ורוצה לסתור אותו.** וַיַּבְהִלוּ לְהָבִיא אֶת הָמָן אֶל הַמִּשְׁתֶּה אֲשֶׁר עָשְׂתָה אֶסְתֵּר. **והיה מאת ה', שלא יספיק לסתור את העץ, כדי שחרבונה מסריסי המלך, יאמר לאחשורש (לקמן ז, ט) "גם הנה העץ אשר עשה המן למרדכי" וכו'.**

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%90) וַיָּבֹא הַמֶּלֶךְ וְהָמָן לִשְׁתּוֹת **בהשתתפות** עִם אֶסְתֵּר הַמַּלְכָּה. **משא"כ במשתה הראשון, שהיתה בתענית לא יכלה להשתתף.**

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%91) וַיֹּאמֶר הַמֶּלֶךְ לְאֶסְתֵּר גַּם בַּיּוֹם הַשֵּׁנִי בְּמִשְׁתֵּה הַיַּיִן: מַה שְּׁאֵלָתֵךְ **על עצמך** אֶסְתֵּר הַמַּלְכָּה, וְתִנָּתֵן לָךְ **מה שחסר לך**. וּמַה בַּקָּשָׁתֵךְ **על אחרים,** עַד חֲצִי הַמַּלְכוּת וְתֵעָשׂ, **אעשה עמו מה שתבקשי.**

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%92) **המבקש מחבירו צריך שני תנאים:** וַתַּעַן אֶסְתֵּר הַמַּלְכָּה וַתֹּאמַר: **א.** אִם מָצָאתִי חֵן בְּעֵינֶיךָ הַמֶּלֶךְ **לתת לי. ב.** וְאִם עַל הַמֶּלֶךְ טוֹב, **אם המלך מעוניין לעזור.** תִּנָּתֶן לִי נַפְשִׁי בִּשְׁאֵלָתִי **על עצמי**. וְעַמִּי בְּבַקָּשָׁתִי, **על אחרים.**

[ד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%93) **א. אם אני מוצאת חן בעיניך, תרחם עלי,** כִּי נִמְכַּרְנוּ אֲנִי וְעַמִּי**[[44]](#footnote-44)** לְהַשְׁמִיד לַהֲרוֹג וּלְאַבֵּד. וְאִלּוּ לַעֲבָדִים וְלִשְׁפָחוֹת נִמְכַּרְנוּ הֶחֱרַשְׁתִּי. **ב. ומשום רצון המלך, הרי ברור שאין אתה רוצה בזה, ואתה מעוניין לעזור לי,** כִּי אֵין הַצָּר שֹׁוֶה בְּנֵזֶק הַמֶּלֶךְ, **ולא כמו שאמרו למלך: "ולמלך אין שוה להניחם".**

[ה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%94) וַיֹּאמֶר הַמֶּלֶךְ אֲחַשְׁוֵרוֹשׁ וַיֹּאמֶר לְאֶסְתֵּר הַמַּלְכָּה: מִי הוּא זֶה **שרוצה להרוג אותך, ואת עמך.** וְאֵי זֶה הוּא, **מִהוּ עמך, הרי אמרת שאת לא יודעת מי עמך[[45]](#footnote-45).** אֲשֶׁר מְלָאוֹ לִבּוֹ לַעֲשׂוֹת כֵּן.

[ו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%95) וַתֹּאמֶר אֶסְתֵּר: אִישׁ צַר וְאוֹיֵב הָמָן הָרָע הַזֶּה. וְהָמָן נִבְעַת מִלִּפְנֵי הַמֶּלֶךְ וְהַמַּלְכָּה.

[ז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%96) וְהַמֶּלֶךְ קָם בַּחֲמָתוֹ מִמִּשְׁתֵּה הַיַּיִן, אֶל גִּנַּת הַבִּיתָן. וְהָמָן עָמַד לְבַקֵּשׁ עַל נַפְשׁוֹ מֵאֶסְתֵּר הַמַּלְכָּה, כִּי רָאָה כִּי כָלְתָה אֵלָיו הָרָעָה מֵאֵת הַמֶּלֶךְ.

[ח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%97) וְהַמֶּלֶךְ שָׁב מִגִּנַּת הַבִּיתָן אֶל בֵּית מִשְׁתֵּה הַיַּיִן, וְהָמָן נֹפֵל עַל הַמִּטָּה אֲשֶׁר אֶסְתֵּר עָלֶיהָ, **מגודל הצער, לא יכל לעמוד.** וַיֹּאמֶר הַמֶּלֶךְ: הֲגַם לִכְבּוֹשׁ אֶת הַמַּלְכָּה עִמִּי בַּבָּיִת. הַדָּבָר יָצָא מִפִּי הַמֶּלֶךְ וּפְנֵי הָמָן חָפוּ.

[ט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%98) וַיֹּאמֶר חַרְבוֹנָה אֶחָד מִן הַסָּרִיסִים **(= המשרתים) שנשלח לקרוא להמן למשתה אסתר, ושמע אותם מדברים שכדאי לסתור את העץ, ולעשות שלום עם מרדכי, ולכן הוא ידע למה העץ מיועד (ו, יד).** לִפְנֵי הַמֶּלֶךְ: גַּם הִנֵּה הָעֵץ אֲשֶׁר עָשָׂה הָמָן לְמָרְדֳּכַי, אֲשֶׁר דִּבֶּר טוֹב עַל הַמֶּלֶךְ, **אחשורוש חשב שחרבונה מתכון לומר 'אשר דבר המן, שהעץ יותר טוב למלך', וכך גברה חמתו[[46]](#footnote-46).** עֹמֵד בְּבֵית הָמָן, גָּבֹהַּ חֲמִשִּׁים אַמָּה. וַיֹּאמֶר הַמֶּלֶךְ: תְּלֻהוּ עָלָיו.

[י](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%96_%D7%99) וַיִּתְלוּ אֶת הָמָן עַל הָעֵץ אֲשֶׁר הֵכִין לְמָרְדֳּכָי,**[[47]](#footnote-47)** וַחֲמַת הַמֶּלֶךְ שָׁכָכָה.

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%90) בַּיּוֹם הַהוּא**[[48]](#footnote-48)** נָתַן הַמֶּלֶךְ אֲחַשְׁוֵרוֹשׁ לְאֶסְתֵּר הַמַּלְכָּה, אֶת בֵּית הָמָן צֹרֵר היהודיים [הַיְּהוּדִים]**[[49]](#footnote-49)**, וּמָרְדֳּכַי בָּא לִפְנֵי הַמֶּלֶךְ, כִּי הִגִּידָה אֶסְתֵּר מַה הוּא לָהּ.

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%91) **מרדכי קבל את שני הדברים שאחשורוש נתן להמן, גִדְלוֹ בממון, וְנִשְאוֹ בכבוד. א.** וַיָּסַר הַמֶּלֶךְ אֶת טַבַּעְתּוֹ אֲשֶׁר הֶעֱבִיר מֵהָמָן, וַיִּתְּנָהּ לְמָרְדֳּכָי, **וְמִנָהו משנה למלך, הוא כבוד.** וַתָּשֶׂם אֶסְתֵּר אֶת מָרְדֳּכַי עַל בֵּית הָמָן, **גדולה בממון.** {פ}

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%92) וַתּוֹסֶף אֶסְתֵּר **על דבריה שאמרה, 'כי נמכרנו אני ועמי' (ז, ד)**, וַתְּדַבֵּר לִפְנֵי הַמֶּלֶךְ, וַתִּפֹּל לִפְנֵי רַגְלָיו, וַתֵּבְךְּ וַתִּתְחַנֶּן לוֹ, לְהַעֲבִיר אֶת רָעַת הָמָן הָאֲגָגִי, **הלשון הרע שאמר על היהודים, 'ישנו עם אחד וכו', ולמלך אין שוה להניחם'[[50]](#footnote-50) (ג, ח).** וְאֵת מַחֲשַׁבְתּוֹ אֲשֶׁר חָשַׁב עַל הַיְּהוּדִים, **להשמיד להרוג ולאבד.**

[ד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%93) וַיּוֹשֶׁט הַמֶּלֶךְ לְאֶסְתֵּר אֵת שַׁרְבִט הַזָּהָב. וַתָּקָם אֶסְתֵּר, וַתַּעֲמֹד לִפְנֵי הַמֶּלֶךְ.

[ה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%94) **בכל בקשה צריך ג' דברים:** וַתֹּאמֶר **א.** אִם עַל הַמֶּלֶךְ טוֹב, **שהמלך רוצה לעזור. ב.** וְאִם מָצָאתִי חֵן לְפָנָיו, **אני מוצאת חן בעיניך. ג.** וְכָשֵׁר הַדָּבָר לִפְנֵי הַמֶּלֶךְ, **שהדבר נכון וישר לעשותו. ועוד דבר רביעי:** וְטוֹבָה אֲנִי בְּעֵינָיו, **אם ברצונו להחיות אותי, ולתת לי טעם בחיים**, יִכָּתֵב לְהָשִׁיב אֶת הַסְּפָרִים מַחֲשֶׁבֶת הָמָן בֶּן הַמְּדָתָא הָאֲגָגִי, אֲשֶׁר כָּתַב לְאַבֵּד אֶת הַיְּהוּדִים אֲשֶׁר בְּכָל מְדִינוֹת הַמֶּלֶךְ.

[ו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%95) כִּי **אם לא יכתב להשיב את הספרי מחשבת המן,** אֵיכָכָה אוּכַל וְרָאִיתִי בָּרָעָה אֲשֶׁר יִמְצָא אֶת עַמִּי וְאֵיכָכָה אוּכַל וְרָאִיתִי בְּאָבְדַן מוֹלַדְתִּי, **ואין חיי חיים[[51]](#footnote-51).**

[ז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%96) וַיֹּאמֶר הַמֶּלֶךְ אֲחַשְׁוֵרֹשׁ לְאֶסְתֵּר הַמַּלְכָּה וּלְמָרְדֳּכַי הַיְּהוּדִי: הִנֵּה בֵית הָמָן נָתַתִּי לְאֶסְתֵּר, וְאֹתוֹ תָּלוּ עַל הָעֵץ, עַל אֲשֶׁר שָׁלַח יָדוֹ ביהודיים [בַּיְּהוּדִים].

[ח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%97) וְאַתֶּם כִּתְבוּ עַל הַיְּהוּדִים כַּטּוֹב בְּעֵינֵיכֶם בְּשֵׁם הַמֶּלֶךְ, וְחִתְמוּ בְּטַבַּעַת הַמֶּלֶךְ, כִּי כְתָב אֲשֶׁר נִכְתָּב בְּשֵׁם הַמֶּלֶךְ וְנַחְתּוֹם בְּטַבַּעַת הַמֶּלֶךְ אֵין לְהָשִׁיב.

[ט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%98) וַיִּקָּרְאוּ סֹפְרֵי הַמֶּלֶךְ בָּעֵת הַהִיא בַּחֹדֶשׁ הַשְּׁלִישִׁי הוּא חֹדֶשׁ סִיוָן בִּשְׁלוֹשָׁה וְעֶשְׂרִים בּוֹ, **הם חכו לשלוח את הספרים השניים עד כ"ג סיון, ולא שלחו מיד בי"ז ניסן, ביום מפלת המן, כדי ששלוחי המן עם הספרים הראשונים יחזרו, וישלחו עם אותם שלוחים את הספרים השניים, שלא יאמרו שהספרים השניים שקר הם. ועוד: כדי שיחזרו בתשובה שבעים יום, מי"ד ניסן עד כ"ג סיון, כנגד השבעים שנה שהם בגלות[[52]](#footnote-52).** וַיִּכָּתֵב כְּכָל אֲשֶׁר צִוָּה מָרְדֳּכַי אֶל הַיְּהוּדִים, וְאֶל הָאֲחַשְׁדַּרְפְּנִים וְהַפַּחוֹת, וְשָׂרֵי הַמְּדִינוֹת, אֲשֶׁר מֵהֹדּוּ וְעַד כּוּשׁ, שֶׁבַע וְעֶשְׂרִים וּמֵאָה מְדִינָה. מְדִינָה וּמְדִינָה כִּכְתָבָהּ, וְעַם וָעָם כִּלְשֹׁנוֹ, וְאֶל הַיְּהוּדִים כִּכְתָבָם וְכִלְשׁוֹנָם**[[53]](#footnote-53)**.

[י](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%99) וַיִּכְתֹּב בְּשֵׁם הַמֶּלֶךְ אֲחַשְׁוֵרֹשׁ, וַיַּחְתֹּם בְּטַבַּעַת הַמֶּלֶךְ. וַיִּשְׁלַח סְפָרִים בְּיַד הָרָצִים בַּסּוּסִים, רֹכְבֵי הָרֶכֶשׁ הָאֲחַשְׁתְּרָנִים, בְּנֵי הָרַמָּכִים.

[יא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%99%D7%90) **לאחשדרפנים והפחות שידעו מה כתוב בספרים הראשונים (ג, יג), ופחדו ממרדכי, כתבו מפורש:** אֲשֶׁר נָתַן הַמֶּלֶךְ לַיְּהוּדִים אֲשֶׁר בְּכָל עִיר וָעִיר, לְהִקָּהֵל וְלַעֲמֹד עַל נַפְשָׁם, לְהַשְׁמִיד וְלַהֲרֹג וּלְאַבֵּד אֶת כָּל חֵיל עַם וּמְדִינָה הַצָּרִים אֹתָם טַף וְנָשִׁים וּשְׁלָלָם לָבוֹז.

[יב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%99%D7%91) בְּיוֹם אֶחָד בְּכָל מְדִינוֹת הַמֶּלֶךְ אֲחַשְׁוֵרוֹשׁ בִּשְׁלוֹשָׁה עָשָׂר לְחֹדֶשׁ שְׁנֵים עָשָׂר הוּא חֹדֶשׁ אֲדָר.

[יג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%99%D7%92) **ולהמון העם שא"א היה לומר להם שהספרים הראשונים הם שקר, והמן הטעה את המלך, כיון שלא היו מאמינים, הסבירו את** פַּתְשֶׁגֶן הַכְּתָב **שכתוב בה:** "לְהִנָּתֵן דָּת בְּכָל מְדִינָה וּמְדִינָה גָּלוּי לְכָל הָעַמִּים **להיות עתידים ליום הזה", שהכוונה היא:** וְלִהְיוֹת היהודיים עתודים [הַיְּהוּדִים עֲתִידִים] לַיּוֹם הַזֶּה לְהִנָּקֵם מֵאֹיְבֵיהֶם**[[54]](#footnote-54)**.

[יד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%99%D7%93) הָרָצִים רֹכְבֵי הָרֶכֶשׁ הָאֲחַשְׁתְּרָנִים יָצְאוּ מְבֹהָלִים וּדְחוּפִים בִּדְבַר הַמֶּלֶךְ. וְהַדָּת נִתְּנָה בְּשׁוּשַׁן הַבִּירָה. {פ}

[טו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%98%D7%95) וּמָרְדֳּכַי יָצָא מִלִּפְנֵי הַמֶּלֶךְ, בִּלְבוּשׁ מַלְכוּת תְּכֵלֶת וָחוּר, וַעֲטֶרֶת זָהָב גְּדוֹלָה, וְתַכְרִיךְ בּוּץ וְאַרְגָּמָן, וְהָעִיר שׁוּשָׁן צָהֲלָה וְשָׂמֵחָה.

[טז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%98%D7%96) לַיְּהוּדִים הָיְתָה אוֹרָה וְשִׂמְחָה וְשָׂשֹׂן וִיקָר.

[יז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%97_%D7%99%D7%96) וּבְכָל מְדִינָה וּמְדִינָה וּבְכָל עִיר וָעִיר מְקוֹם אֲשֶׁר דְּבַר הַמֶּלֶךְ וְדָתוֹ מַגִּיעַ, שִׂמְחָה וְשָׂשׂוֹן לַיְּהוּדִים, מִשְׁתֶּה וְיוֹם טוֹב. וְרַבִּים מֵעַמֵּי הָאָרֶץ מִתְיַהֲדִים, **עשו עצמם יהודים, ולא קבלו אותם, כיון שהתגיירו** כִּי **(= משום)** **ש**נָפַל פַּחַד הַיְּהוּדִים עֲלֵיהֶם. **וכמו שהגמ' אומרת 'אין מקבלים גרים בימי מרדכי'[[55]](#footnote-55).**

**פרק ט מחולק לשני חלקים:**

1. **פסוקים א-כ מסופר על מלחמת היהודים באויביהם, הימים שבהם נלחמו, והימים שבהם נחו.**
2. **פסוקים כ-סוף מסופר קביעת מרדכי את פורים לדורות.**

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%90) וּבִשְׁנֵים עָשָׂר חֹדֶשׁ הוּא חֹדֶשׁ אֲדָר, בִּשְׁלוֹשָׁה עָשָׂר יוֹם בּוֹ, אֲשֶׁר הִגִּיעַ דְּבַר הַמֶּלֶךְ וְדָתוֹ לְהֵעָשׂוֹת, בַּיּוֹם אֲשֶׁר שִׂבְּרוּ אֹיְבֵי הַיְּהוּדִים לִשְׁלוֹט בָּהֶם, וְנַהֲפוֹךְ הוּא, אֲשֶׁר יִשְׁלְטוּ הַיְּהוּדִים הֵמָּה בְּשֹׂנְאֵיהֶם.

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%91) נִקְהֲלוּ הַיְּהוּדִים בְּעָרֵיהֶם בְּכָל מְדִינוֹת הַמֶּלֶךְ אֳחַשְׁוֵרוֹשׁ, לִשְׁלֹחַ יָד בִּמְבַקְשֵׁי רָעָתָם, וְאִישׁ לֹא עָמַד לִפְנֵיהֶם, כִּי נָפַל פַּחְדָּם **של היהודים** עַל כָּל הָעַמִּים **(= על המון העם) שלא הכירו את מרדכי.**

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%92) **אבל** וְכָל שָׂרֵי הַמְּדִינוֹת וְהָאֲחַשְׁדַּרְפְּנִים וְהַפַּחוֹת וְעֹשֵׂי הַמְּלָאכָה אֲשֶׁר לַמֶּלֶךְ, **שהכירו את מרדכי,** מְנַשְּׂאִים אֶת הַיְּהוּדִים, כִּי נָפַל פַּחַד מָרְדֳּכַי עֲלֵיהֶם.

[ד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%93) כִּי גָדוֹל מָרְדֳּכַי בְּבֵית הַמֶּלֶךְ וְשָׁמְעוֹ הוֹלֵךְ בְּכָל הַמְּדִינוֹת כִּי הָאִישׁ מָרְדֳּכַי הוֹלֵךְ וְגָדוֹל**[[56]](#footnote-56)**.

[ה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%94) וַיַּכּוּ הַיְּהוּדִים **א. הנמצאים בשושן, ב. והנמצאים בכל מדינות המלך,** בְּכָל אֹיְבֵיהֶם, מַכַּת חֶרֶב במקום **שלא ימותו מיד, כדי להרבות ביסוריהם.** **ואח"כ** וְהֶרֶג, **הרגו אותם.** וְאַבְדָן **אבדו את גופותיהם כדי שלא יהיה לגויים זיכרון מהם, ויזכרו מה עשו להם היהודים.** וַיַּעֲשׂוּ בְשֹׂנְאֵיהֶם כִּרְצוֹנָם.

**הפסוקים הבאים מפרטים מה עשו להם היהודים, א. שבשושן. ב. בשאר מדינות המלך.**

[ו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%95) **א.** **מה קרה בשושן הבירה:** וּבְשׁוּשַׁן הַבִּירָה הָרְגוּ הַיְּהוּדִים וְאַבֵּד חֲמֵשׁ מֵאוֹת אִישׁ.

[ז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%96) וְאֵת פַּרְשַׁנְדָּתָא וְאֵת דַּלְפוֹן וְאֵת אַסְפָּתָא. [ח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%97) וְאֵת פּוֹרָתָא וְאֵת אֲדַלְיָא וְאֵת אֲרִידָתָא. [ט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%98) וְאֵת פַּרְמַשְׁתָּא וְאֵת אֲרִיסַי וְאֵת אֲרִדַי וְאֵת וַיְזָתָא. [י](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%99) עֲשֶׂרֶת בְּנֵי הָמָן בֶּן הַמְּדָתָא צֹרֵר הַיְּהוּדִים הָרָגוּ, **ולא אבדו את גופותיהם, כיון שרצו לתלותם.** וּבַבִּזָּה לֹא שָׁלְחוּ אֶת יָדָם, **להראות שלא הרגו את הגויים בשביל ממון[[57]](#footnote-57).**

[יא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%99%D7%90) בַּיּוֹם הַהוּא בָּא מִסְפַּר הַהֲרוּגִים בְּשׁוּשַׁן הַבִּירָה לִפְנֵי הַמֶּלֶךְ. {ס}

[יב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%99%D7%91) וַיֹּאמֶר הַמֶּלֶךְ לְאֶסְתֵּר הַמַּלְכָּה: בְּשׁוּשַׁן הַבִּירָה הָרְגוּ הַיְּהוּדִים וְאַבֵּד חֲמֵשׁ מֵאוֹת אִישׁ, וְאֵת עֲשֶׂרֶת בְּנֵי הָמָן. בִּשְׁאָר מְדִינוֹת הַמֶּלֶךְ מֶה עָשׂוּ**[[58]](#footnote-58)**, וּמַה שְּׁאֵלָתֵךְ וְיִנָּתֵן לָךְ, וּמַה בַּקָּשָׁתֵךְ עוֹד וְתֵעָשׂ.

[יג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%99%D7%92) וַתֹּאמֶר אֶסְתֵּר: אִם עַל הַמֶּלֶךְ טוֹב יִנָּתֵן גַּם מָחָר לַיְּהוּדִים אֲשֶׁר בְּשׁוּשָׁן לַעֲשׂוֹת כְּדָת הַיּוֹם, וְאֵת עֲשֶׂרֶת בְּנֵי הָמָן יִתְלוּ עַל הָעֵץ.

[יד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%99%D7%93) וַיֹּאמֶר הַמֶּלֶךְ לְהֵעָשׂוֹת כֵּן, וַתִּנָּתֵן דָּת בְּשׁוּשָׁן וְאֵת עֲשֶׂרֶת בְּנֵי הָמָן תָּלוּ.

[טו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%98%D7%95) וַיִּקָּהֲלוּ היהודיים [הַיְּהוּדִים] אֲשֶׁר בְּשׁוּשָׁן, גַּם בְּיוֹם אַרְבָּעָה עָשָׂר לְחֹדֶשׁ אֲדָר, וַיַּהַרְגוּ בְשׁוּשָׁן שְׁלֹשׁ מֵאוֹת אִישׁ, וּבַבִּזָּה לֹא שָׁלְחוּ אֶת יָדָם, **להראות שלא הרגו את הגויים בשביל ממון.**

 [טז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%98%D7%96) **ב.** **מה עשו באר מדינות:** וּשְׁאָר הַיְּהוּדִים אֲשֶׁר בִּמְדִינוֹת הַמֶּלֶךְ, נִקְהֲלוּ וְעָמֹד עַל נַפְשָׁם, וְנוֹחַ מֵאֹיְבֵיהֶם, וְהָרֹג בְּשֹׂנְאֵיהֶם, חֲמִשָּׁה וְשִׁבְעִים אָלֶף, וּבַבִּזָּה לֹא שָׁלְחוּ אֶת יָדָם**[[59]](#footnote-59)**, **להראות שלא הרגו את הגויים בשביל ממון.**

**סיכום ימי המלחמה**

[יז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%99%D7%96) בְּיוֹם שְׁלֹשָׁה עָשָׂר לְחֹדֶשׁ אֲדָר, **נקהלו היהודים בשאר מדינות המלך**, וְנוֹחַ בְּאַרְבָּעָה עָשָׂר בּוֹ, וְעָשֹׂה אֹתוֹ יוֹם מִשְׁתֶּה וְשִׂמְחָה.

[יח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%99%D7%97) והיהודיים [וְהַיְּהוּדִים] אֲשֶׁר בְּשׁוּשָׁן, נִקְהֲלוּ בִּשְׁלֹשָׁה עָשָׂר בּוֹ וּבְאַרְבָּעָה עָשָׂר בּוֹ, וְנוֹחַ בַּחֲמִשָּׁה עָשָׂר בּוֹ, וְעָשֹׂה אֹתוֹ יוֹם מִשְׁתֶּה וְשִׂמְחָה.

[יט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%99%D7%98) עַל כֵּן הַיְּהוּדִים הפרוזים [הַפְּרָזִים] הַיֹּשְׁבִים בְּעָרֵי הַפְּרָזוֹת, עֹשִׂים אֵת יוֹם אַרְבָּעָה עָשָׂר לְחֹדֶשׁ אֲדָר שִׂמְחָה**[[60]](#footnote-60)**, **כנגד מה שהמן רצה לאבד את הרוח, שהוא החיות שבלב.** וּמִשְׁתֶּה וְיוֹם טוֹב, **כנגד מה שהמן רצה לאבד את הנפש והגוף, שלא ישאר שם ישראל בעולם.** וּמִשְׁלוֹחַ מָנוֹת אִישׁ לְרֵעֵהוּ**[[61]](#footnote-61)**.

**קביעת מרדכי ואסתר את ימי הפורים לדורות**

**בקביעת מרדכי ואסתר את ימי הפורים היו שלשה שלבים.**

1. **איגרת הראשונה של מרדכי, נכתבה בשנה הראשונה, (פסוקים כא-כו. חוץ מפסוק כג שבא במאמר מוסגר). והציווי הוא, לעשות אותם ימי משתה ושמחה, משלוח מנות, ומתנות לאביונים.**
2. **איגרת אסתר ומרדכי שנכתבה בשנה השנייה (פסוקים כט-לא). האיגרת היא מגילת אסתר כמו שכתובה לפנינו, שכתבוה ברוח הקודש. והציווי הוא "לקרוא את המגילה בכל שנה ושנה, ולקיים את הכתוב בה.**
3. **פסוק לב, קביעת המגילה, א. לדורות. ב. בכתובים. כדברי הגמ' (מגילה ז, א) "שלחה אסתר לחכמים קבעוני לדורות"[[62]](#footnote-62). בתחילה חכמים סרבו שהמגילה תהיה בין הכתובים. מבאר המהרש"א: שחכמים רצו שהמגילה תהיה בכלל המצות שאינם אלא מדברי סופרים, כמו מצות הדלקת נר חנוכה, ולא מכלל בכתובים, שהוא ספר מספרי הקודש, הנאמרים ברוח הקודש.**

[כ](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B) **שלב ראשון:** וַיִּכְתֹּב מָרְדֳּכַי **אחרי פורים שנה ראשונה,** אֶת הַדְּבָרִים הָאֵלֶּה. וַיִּשְׁלַח סְפָרִים אֶל כָּל הַיְּהוּדִים אֲשֶׁר בְּכָל מְדִינוֹת הַמֶּלֶךְ אֲחַשְׁוֵרוֹשׁ, הַקְּרוֹבִים וְהָרְחוֹקִים.

[כא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B%D7%90) **ואלו דברי האיגרת:** לְקַיֵּם עֲלֵיהֶם **(= לקבל על עצמם)**, לִהְיוֹת עֹשִׂים **הפרזים** אֵת יוֹם אַרְבָּעָה עָשָׂר לְחֹדֶשׁ אֲדָר, וְ**המוקפים** אֵת יוֹם חֲמִשָּׁה עָשָׂר בּוֹ בְּכָל שָׁנָה וְשָׁנָה.

[כב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B%D7%91) כַּיָּמִים אֲשֶׁר נָחוּ בָהֶם הַיְּהוּדִים מֵאוֹיְבֵיהֶם, וְהַחֹדֶשׁ אֲשֶׁר נֶהְפַּךְ לָהֶם מִיָּגוֹן לְשִׂמְחָה, וּמֵאֵבֶל לְיוֹם טוֹב, לַעֲשׂוֹת אוֹתָם יְמֵי מִשְׁתֶּה וְשִׂמְחָה, וּמִשְׁלוֹחַ מָנוֹת אִישׁ לְרֵעֵהוּ, וּמַתָּנוֹת לָאֶבְיוֹנִים. **כנגד מה שהמן רצה לגזול ממונם של ישראל, הם ישלחו זה לזה מנות ומתנות.**

**[**[כג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B%D7%92%22%20%5Co%20%22%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8%20%D7%98%20%D7%9B%D7%92) **פסוק זה הוא לא חלק מהאיגרת. אלא כיון שהוזכר 'משלוח מנות ומתנות לאביונים', שמרדכי הוסיף על מה שנהגו מעצמם בשנה הראשונה, הפסוק אומר, שהיהודים קבלו עליהם את הוספת מרדכי.** וְקִבֵּל **(= וקבלו על עצמם)** הַיְּהוּדִים אֵת אֲשֶׁר הֵחֵלּוּ **(= התחילו)** לַעֲשׂוֹת **בשנה הראשונה,** **משתה ושמחה {פסוקים יז-יח},** וְ**גם** אֵת אֲשֶׁר כָּתַב מָרְדֳּכַי אֲלֵיהֶם **להוסיף {פסוק כב},** **משלוח מנות ומתנות לאביונים**.**]**

 [כד](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B%D7%93) כִּי הָמָן בֶּן הַמְּדָתָא הָאֲגָגִי צֹרֵר כָּל הַיְּהוּדִים חָשַׁב עַל הַיְּהוּדִים לְאַבְּדָם, וְהִפִּיל פּוּר, הוּא הַגּוֹרָל לְהֻמָּם וּלְאַבְּדָם.

[כה](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B%D7%94) וּבְבֹאָהּ **(= ובבא אסתר)** לִפְנֵי הַמֶּלֶךְ **במשתה היין (ז, ד-ו), ובקשה להעביר את מחשבת המן (ח, ג)**, אָמַר **אחשורוש, להעביר את הגזירה** עִם הַסֵּפֶר, **על ידי** **הספרים שנתן רשות למרדכי ואסתר לכתבם, כדי ש**יָשׁוּב מַחֲשַׁבְתּוֹ הָרָעָה **של המן** אֲשֶׁר חָשַׁב עַל הַיְּהוּדִים עַל רֹאשׁוֹ, וְתָלוּ אֹתוֹ וְאֶת בָּנָיו עַל הָעֵץ.

[כו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B%D7%95) עַל כֵּן קָרְאוּ לַיָּמִים הָאֵלֶּה פוּרִים עַל שֵׁם הַפּוּר, ***עד כאן דברי האיגרת*[[63]](#footnote-63)*.*** עַל כֵּן **(= לכן),** עַל כָּל **(= משום כל)** דִּבְרֵי הָאִגֶּרֶת הַזֹּאת, **שכתוב בה:** וּמָה רָאוּ עַל כָּכָה, **מה הסיבה שעשו את פורים**, וּמָה הִגִּיעַ אֲלֵיהֶם**[[64]](#footnote-64)**, **ואיזה צרות הגיע להם ע"י המן.**

[כז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B%D7%96) **לכן,** קִיְּמוּ וקבל [וְקִבְּלוּ] הַיְּהוּדִים עֲלֵיהֶם וְעַל זַרְעָם, **שהיו בכלל לאבד את גופם, שאם ההורים היו נאבדים, לא היו בנים.** וְעַל כָּל הַנִּלְוִים עֲלֵיהֶם, **הם הגרים שהיו בכלל לאבד את הנשמה, שהם המצוות. שאם עם ישראל היה נאבד, לא היה אפשרו להתגייר, ולא היתה אפשרות לקיים את המצות.** וְלֹא יַעֲבוֹר, לִהְיוֹת עֹשִׂים אֵת שְׁנֵי הַיָּמִים הָאֵלֶּה כִּכְתָבָם וְכִזְמַנָּם, בְּכָל שָׁנָה וְשָׁנָה.

[כח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B%D7%97) וְהַיָּמִים הָאֵלֶּה נִזְכָּרִים **בקריאת המגילה[[65]](#footnote-65), כנגד מה שהמן רצה להשמיד את הנשמה שתפקידה קיום המצות, התוסף להם מצוה חדשה.** וְנַעֲשִׂים **במשתה ושמחה, ומשלוח מנות, ומתנות לאביונים**. בְּכָל דּוֹר וָדוֹר. מִשְׁפָּחָה וּמִשְׁפָּחָה, מְדִינָה, **ערים מוקפות חומה מימות יהושע בן נון.** וּמְדִינָה, **ערים שאינם מוקפות חומה מימות יהושע בן נון.** וְעִיר, **כפרים שיש בהם עשרה בטלנים, שקוראים בי"ד.** וָעִיר, **כפרים שאין בהם עשרה בטלנים, שמתחילים לקרוא בי"א אדר.** וִימֵי הַפּוּרִים הָאֵלֶּה **המשתה והשמחה, והמשלוח מנות, והמתנות לאביונים.** לֹא יַעַבְרוּ מִתּוֹךְ הַיְּהוּדִים **הגדולים.** וְזִכְרָם, **זכרון הנס בקריאת המגילה**, לֹא יָסוּף מִזַּרְעָם, **מהקטנים, שגם הם חייבים בקריאת המגילה.**

[כט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9B%D7%98) **שלב שני:** וַתִּכְתֹּב אֶסְתֵּר הַמַּלְכָּה בַת אֲבִיחַיִל וּמָרְדֳּכַי הַיְּהוּדִי אֶת כָּל תֹּקֶף, **את המגילה, שמסופר בה תוקף (= גודל) הנס**. לְקַיֵּם אֵת אִגֶּרֶת הַפּוּרִים **(= מגילת אסתר)** הַזֹּאת, **שיקראו ויקיימו מה שבתוכה[[66]](#footnote-66).** הַשֵּׁנִית, **המגילה הזו, נכתבה בשנה השנית.**

[ל](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9C) **אחרי שאסתר כתבה את המגילה:** וַיִּשְׁלַח מרדכי סְפָרִים אֶל כָּל הַיְּהוּדִים אֶל שֶׁבַע וְעֶשְׂרִים וּמֵאָה מְדִינָה מַלְכוּת אֲחַשְׁוֵרוֹשׁ, **את נוסח המגילה, שנקראת** דִּבְרֵי שָׁלוֹם וֶאֱמֶת.

[לא](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9C%D7%90) לְקַיֵּם אֵת יְמֵי הַפֻּרִים הָאֵלֶּה בִּזְמַנֵּיהֶם, **משתה ושמחה, משלוח מנות, מתנות לאביונים, וקריאת המגילה,** כַּאֲשֶׁר קִיַּם **(= צוה)** עֲלֵיהֶם מָרְדֳּכַי הַיְּהוּדִי וְאֶסְתֵּר הַמַּלְכָּה. וְ**יהודים קבלו על עצמם לשמוח בימי הפורים** כַאֲשֶׁר קִיְּמוּ **(= כמו שקבלו)** עַל נַפְשָׁם וְעַל זַרְעָם, דִּבְרֵי הַצֹּמוֹת וְזַעֲקָתָם, **דברי הצומות על בית המקדש, שנזכרים בספר זכריה. י"ז תמוז, ט' אב, ג' תשרי, וי' טבת[[67]](#footnote-67).**

[לב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%98_%D7%9C%D7%91) **שלב שלישי:** וּמַאֲמַר אֶסתֵּר, **ובקשת אסתר לקבוע את המגילה, א. לדורות, ב. בין הכתובים.** **בתחילה חכמים הסכימו, א.** קִיַּם דִּבְרֵי הַפֻּרִים הָאֵלֶּה, **שתהיה המגילה לדורות מכלל המצוות שאינן אלא מדברי סופרים, כמו נר חנוכה.** **ואח"כ הסכימו, ב.** וְנִכְתָּב בַּסֵּפֶר, **שיהיה מכלל הכתובים, שהוא ספר מספרי הקודש, הנאמרים ברוח הקודש**. {פ}

[א](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%99_%D7%90) וַיָּשֶׂם הַמֶּלֶךְ אחשרש [אֲחַשְׁוֵרוֹשׁ] מַס עַל הָאָרֶץ **על מאה עשרים מדינות שביבשה, גימטרייה 'מס'.** וְאִיֵּי הַיָּם, **עשרים ושבע מדינות שבים, גימטרייה 'ואיי'.**

[ב](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%99_%D7%91) וְכָל מַעֲשֵׂה תָקְפּוֹ **מה שכולם צייתו לו.** וּגְבוּרָתוֹ, **שהיה גבור בכח יותר מאחרים.** וּפָרָשַׁת גְּדֻלַּת מָרְדֳּכַי אֲשֶׁר גִּדְּלוֹ הַמֶּלֶךְ הֲלוֹא הֵם כְּתוּבִים עַל סֵפֶר דִּבְרֵי הַיָּמִים לְמַלְכֵי מָדַי וּפָרָס.

[ג](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%90%D7%A1%D7%AA%D7%A8_%D7%99_%D7%92) כִּי מָרְדֳּכַי הַיְּהוּדִי מִשְׁנֶה לַמֶּלֶךְ אֲחַשְׁוֵרוֹשׁ, **בענייני העולם הזה.** וְגָדוֹל לַיְּהוּדִים, **חשוב בעיניהם משום חכמתו.** וְרָצוּי לְרֹב אֶחָיו, **בתורה.** דֹּרֵשׁ טוֹב לְעַמּוֹ, **מעשים טובים וגמילות חסדים שעושה לעמו.** וְדֹבֵר שָׁלוֹם לְכָל זַרְעוֹ, **מטיב עם האומות כדי שלא ינקמו בזרעו אחר מותו, כמו שדרכם לנקום במשפחת המלך אחרי מותו. וזהו 'לכל זרעו', בשביל 'כל זרעו', גם הנולדים לאחר מותו.**

1. בתחילה היתה שלשלת מלוכה במדי. אחרי שלשלת המלוכה של מדי, התחילה שלשלת מלוכה של מלכי מדי ופרס, והם היו ארבעה: דריוש הראשון, כורש, אחשורוש, ודריוש האחרון בן אחשורוש ואסתר. אביו של דרויש הראשון היה אחשורוש, שמלך על מדי. [↑](#footnote-ref-1)
2. מאה שמונים כפול שש אוצרות כל יום, שוה לאלף שמונים אוצרות. [↑](#footnote-ref-2)
3. **וז"ל הגר"א:** "שיש למלך שני חדרים, אחד שהוא יושב בו, ואחד שאינו מיוחד אלא למלך, ואין אחר נכנס בו. והיא עשתה משתה בתוך הבית אשר מיוחד ' למלך אחשורוש'. ומראה לנו הכתוב, שלפני שבר גאון". [↑](#footnote-ref-3)
4. וי"א בנו של נבוכדנצר מלך בבל, שהחריב את בית המקדש הראשון. אחריו מלכו השלשלת של מלכי פרס ומדי. [↑](#footnote-ref-4)
5. **היו שני סוגי שרים,** א. 'שִׁבְעַת הַסָּרִיסִים הַמְשָׁרְתִים אֶת פְּנֵי הַמֶּלֶךְ אֲחַשְׁוֵרוֹשׁ', שכל מי שצריך דבר מהמלך, נגש אליהם, והם מגישים את הבקשה לראות את המלך, והם שלוחים מהמלך להביא אנשים לפניו, כמו שנשלחו להביא את ושתי. ב. שבעה שרים חשובים יותר מהראשונים: 'שִׁבְעַת שָׂרֵי פָּרַס וּמָדַי רֹאֵי פְּנֵי הַמֶּלֶךְ הַיֹּשְׁבִים רִאשֹׁנָה בַּמַּלְכוּת, שהם ה'יֹדְעֵי דָּת וָדִין'. והם היו שופטים, וידעו את כל חוקי המלך (= דת), וידעו איך לדון (= דין). [↑](#footnote-ref-5)
6. **וז"ל הגר"א:** "והיה רצונו (של המן) שישפוט אותה המלך בעצמו, ולא יהיה יכול למחול לה, כי יתיירא מן השרים". ובפסוק י"א כותב הגר"א: "אך שהוא לא היה יכול להציל אותה, מפני שהיה מתיירא מן העם שלא ימרדו בו". וצ"ע מדוע. [↑](#footnote-ref-6)
7. **הגר"א כותב** שרק נשות השרים שישבו ליד ושתי בשעה שאמרה לסריסים ללחוש לאחשורוש 'אתה היית שומר הסוסים של אבי', ידעו מזה, ואלו השרים אע"פ שישבו ליד המלך, לא ידעו מה שושתי שלחה למלך, כיון שלחשו לו בשקט.

**וצ"ע:** א"כ איך המן ידע מזה. **ונראה:** שהרי היו כאן כמה ניסים, א. הגר"א כותב (בפסוק טז) שהקב"ה סבב שהמן נשא אשה גדולה ממנו מהפרסים, והיא דברה כלשונה, ורצה שתדבר כלשונו, ולכן יעץ עצה זו. ב. בהמשך על הפסוק "וַיִּיטַב הַדָּבָר בְּעֵינֵי הַמֶּלֶךְ וְהַשָּׂרִים", כותב הגר"א: "הודיע לנו בזה הכתוב שהקב"ה מהפך לבו של אדם, שהמלך הוטב בעיניו להרוג אותה אף שלא היה רצונו. ובעיני השרים, אף שזה רע להם, כי המלך ישפוט בעצמו אפילו מה שנוגע בו, ויעשה הכל כרצונו, ונוטל מהם ממשלתם שהיא בידם, אעפ"כ הוטב בעיניהם". ולפי זה, יש כאן עוד נס, שרק המן שמע מה שהסריסים לחשו לאחשורוש וכל השרים לא שמעו.

**ולפי כל זה** נראה ליישב דקדוק בפסוק יד: "וְהַקָּרֹב אֵלָיו כַּרְשְׁנָא שֵׁתָר אַדְמָתָא תַרְשִׁישׁ מֶרֶס מַרְסְנָא מְמוּכָן שִׁבְעַת שָׂרֵי פָּרַס וּמָדַי רֹאֵי פְּנֵי הַמֶּלֶךְ הַיֹּשְׁבִים רִאשֹׁנָה בַּמַּלְכוּת". מקשה היוסף לקח, (לר' אליעזר אשכנזי) מדוע כתוב והקרוב אליו", אלו מילים מיותרות, מה זה משנה מי הקרוב, ומי הרחוק? ולפי זה מיושב, שהפסוק בא להגדיל את הנס, הפסוק כותב שהשר שישב הקרוב ביותר למלך היה כרשנא, ואחריו שתר וכו', וממוכן ישב אחרון, ואעפ"כ הוא שמע מה שהסריסים לחשו למלך, אע"פ שהשרים האחרים לא שמעו. [↑](#footnote-ref-7)
8. **הגר"א מבאר:** שמטרת המן היתה, שיהיה זכות לבעלים להעניש את נשיהם שלא ישמעו בקולם, שלא יבואו יותר לביתם. ועי"כ הן תפחדנה מהם. [↑](#footnote-ref-8)
9. כמו במקרה שלנו, שושתי היתה מיוחסת יותר מאחשורוש, כיון שהיתה בת מלכים. וכמו במקרה של המן, שאשתו היתה גדולה ממנו. [↑](#footnote-ref-9)
10. כותב הגר"א: כשסנחריב הגלה את האומות ממקום למקום, הוא הגלה רק את העם, אבל את השלטון והשרים השאיר במקומם. השלטון לא הקפיד שהעם החדש ידבר בשפתו. לדוגמא: יהודים שהגיעו לפרס יכלו לדבר לשון הקודש. אבל השלטון הקפיד שיכתבו בלשון פרסית, דהיינו שיכתבו את לשונם לשון הקודש באותיות פרסיות. אבל אנשי השלטון עצמו, כתבו כרגיל, פרסית באותיות פרסיות.

ולכן לכל מדינה נשלחה שני סוגי ספרים. לשלטון נשלחו ספרים בשפתם, וזהו "מדינה ומדינה ככתבה", איך שהיו רגילים לכתוב, לשון פרסי, באותיות פרסיות. ו"עם ועם כלשונו", ולעם, הספרים נכתבו באותיות פרסיות, ובלשון שהם מדברים. [↑](#footnote-ref-10)
11. **צ"ע:** מדוע כתבו בספרים "וּמְדַבֵּר כִּלְשׁוֹן עַמּוֹ", הרי מטרת המן היא כדי ש"וְכָל הַנָּשִׁים יִתְּנוּ יְקָר לְבַעְלֵיהֶן לְמִגָּדוֹל וְעַד קָטָן", וא"כ שיכתבו רק "לִהְיוֹת כָּל אִישׁ שֹׂרֵר בְּבֵיתוֹ", וזה גם כולל "מדבר בלשון עמו", כמו שזה כולל כל שררה של איש על אשתו.

**ונראה:** כיון שממוכן נשא אשה גדולה ממנו מהפרסים, והיא דברה כלשונה, ורצה שתדבר כלשונו, רצה להרוג את ושתי, כדי להכניע את הנשים, שידברו כלשון בעליהם, כמו שכותב הגר"א (בשם המדרש). וכיון שהמן היה בעל העצה, כנראה הוא גם קבע מה שיכתבו בספרים, לכן הוא כתב "וּמְדַבֵּר כִּלְשׁוֹן עַמּוֹ", כיון שזו היתה עיקר כוונתו.

**וא"ת:** מדוע היה אכפת להמן כ"כ שבני ביתו ידברו בשפתו ולא בשפת אשתו, עד שהוא ראה לנכון להדגיש את זה בספרים? **וי"ל:** ידוע שהלשון היא חלק מזהות האדם, ונותנת לו שייכות לדוברי אותה לשון. הדובר אנגלית מרגיש שהוא חלק מהעם האנגלי, הדובר לשון הקודש מרגיש שהוא חלק מהעם היהודי. לכן המן רצה כ"כ שבניו ידברו בשפתו, ולא בפרסית כאשתו, כדי שירגישו שהם שייכים לעם שלו, ולא לעם של אשתו. [↑](#footnote-ref-11)
12. **מסתבר לומר,** שאין הכוונה שאחשורוש היה כזה ירא שמים, שזכר את מה שושתי עשתה, ושלכן היא קבלה עונש על זה. אלא חז"ל דורשים מיתור הפסוק שהיה מספיק לכתוב "זכר את ושתי ואת אשר נגזר עליה", ולמה כתוב גם "ואת אשר עשתה", אלא זה בא לומר שכמו שעשתה כך נגזר עליה, מדה כנגד מדה, אבל לא שזה מה שהעסיק את אחשורוש. [↑](#footnote-ref-12)
13. **צ"ע:** הרי יש הרבה נשים יפות במראה ובחיתוך אברים, ולא צדיקות, והפוך יש נשים לא יפות ומעשיהן יפים מאד. [↑](#footnote-ref-13)
14. **צ"ע:** איך השלוחים ידעו, שאסתר היא הנערה היפה ביותר בשושן, וחיכו לה שתבא. **וי"ל:** שאצל הגויים או להבדיל יהודים שאינם שומרים תורה ומצות, רוב זמניהם עסוקים ל"ע, במחשבות על נשים, ולדעת מי האשה היפה ביותר בעיר. [↑](#footnote-ref-14)
15. **צ"ע:** למה הפסוק מזכיר שרק אחרי שוּבְהִקָּבֵץ נְעָרוֹת רַבּוֹת אֶל שׁוּשַׁן הַבִּירָה, שנקבצו כל הנערות מכל המדינות אֶל יַד הֵגָי בשושן, לא היתה למרדכי ברירה, וגלה היכן אסתר. מה נ"מ בזה. מה שצריך להשמיע הוא, המסירות נפש של מרדכי, שרק עד שהמלך גזר שמי שיש לו נערה ולא יביאה יומת, מרדכי הביאה. אבל מה צריך להשמיע עוד. **ועוד:** בפשטות כוונת הגר"א שנקבצו הקכ"ז נערות (שבפסוק ג) מכל המדינות לשושן הבירה. וכיון שסיפור זה היה בשנת שלש למלכו, ובפשטות הנערות באו יום אחרי יום למלך, תהליך שלקח חצי שנה, נגמרו כולם, וא"כ איך זה שאסתר נלקחה רק בשנת שבע למלכותו. ואפילו אם נאמר שהם באו רק שניים בשבוע, ג"כ לא צריך לחכות ארבע שנים.

הגר"א כותב בפסוק טז) "ותלקח אסתר המלך אחשורוש בחודש השביעי – ומראה לנו בזה, שהיתה אסתר מסתירה עצמה שלש שנים, כי בשנת שלש היה המשתה ואז נהרגה ושתי, והיא לא באה עד שנת שבע למלכותו, ע"כ נטלו אותה בשנת שש, וי"ב חודש היתה מתקשטת". וצ"ע בכל זה. (מקור הגר"א מסדר עולם רבה כט) [↑](#footnote-ref-15)
16. תרגום שני: אסתר אמרה, שאביה ואמא מתו כשהיתה קטנה, ולא זוכרת מאיזה עם היו. [↑](#footnote-ref-16)
17. **צ"ע:** מדוע השלוחים לא בררו מי אסתר, לאיזה עם היא שייכת. בשלמא מרדכי אע"פ שהיה אדם חשוב, וידעו שהיא יהודי, טען מצאתי ילדה קטנה בשוק, בלא אב ואם, ורחמתי עליה וגדלתי אותה, ואני לא יודע מאיזה עם היא. אבל השלוחים יכלו בקלות לשלוח בלשים, ולהתחפש לכל סוגי העמים שהיו בשושן, ולברר לאיזה עם היא שייכת. [↑](#footnote-ref-17)
18. **צ"ע:** מדוע מרדכי התעקש שלא תגיד את עמה, אחרי שאין חשש שיהרגו אותה ואת עמה. **וי"ל:** שמרדכי הבין שאם ההשגחה סיבבה שאחשורוש לקח את אסתר, אע"פ שלא יודע את עמה, ולא חשש שיאמרו אסופית לקח מן השוק, כנראה יש סיבה לכך, שצריך להסתיר את עמה. ובאמת עי"כ היה תשועה לעם ישראל, כיון שאם היתה מגלה את עמה, המן היה מפחד לגזור על היהודים מה שגזר, ועם ישראל לא היה חוזר בתשובה מאהבה.

**ואע"פ** שהרבה שלוחים למקום, לגזור גזרות ולהחזיר את עם ישראל בתשובה, אבל תהליך זה היה חייב להתבצע דוקא בדורו של מרדכי, וע"י מרדכי, ובשושן הבירה דייקא, ודייקא עם אותם אנשים שחיו בדור הזה, והנסתרות לה' אלהינו. [↑](#footnote-ref-18)
19. מלך פרס מוכרח היה להיות מצאצאי אכימניס, שלפי מסורת הפרסים, היה בנה של 'פרסה', בתו של 'מיתרה' אליל השמש. ולכן רק הוא היה רשאי לחבוש לראשו את ה'מיתרה' הידועה, סמל השמש. לו חלקו כבוד אלהי, ואסור היה להביט בפניו. הכריעה וההשתחויה לפני המלך היה פולחן אלהי, כי המלך היה התגשמות אלהים. לו התפללו, כי היה בן האלילה 'פרסה'. **את הזכות הזאת יכול היה המלך להעביר גם לאחרים.** אפילו שרי המדינות, בבואם לפני המלך, היו נופלים על פניהם, ובמצב זה היו מתקרבים אל המלך, ומגישים את בקשותיהם. (ספר דבר בעתו, לר' יעקב בן אפרים זלמן אשכנזי. בשם ההיסטוריון היווני הרודוטוס. שחי במאה החמישית לפנה"ס)

**ולפי"ז** מובן הפסוק כאן, שאת הזכות הנ"ל העביר אחשורוש להמן, ומדויק הפסוק "כורעים ומשתחוים להמן, **כי כן צוה לו המלך**". ומובן מדוע מרדכי לא השתחוה, כיון שעשה עצמו אלוה.

ואע"פ שמלך פרס מוכרח להיות מצאצי אכימניס, כמו שכותב הדבר בעתו. אבל אחשורוש היה יוצא דופן, כמו שהגמ' (מגילה יא, ב) דורשת: "המולך" – "אמר רב שמלך מעצמו. אמרי לה לשבח, ואמרי לה לגנאי. אמרי לה לשבח, דלא הוה איניש דחשיב למלכא כוותיה. ואמרי לה לגנאי, דלא הוה חזי למלכותא, וממונא יתירא הוא דיהב".

ומה היה אחשורוש קודם, הוא היה השומר הסוסים של חמיו. (מגילה יב, ב). [↑](#footnote-ref-19)
20. וז"ל הגר"א: **"מדוע אתה עובר – פירוש במה שאינו מגיע לך מזה כלום".** וצ"ע מה כוונתו, הרי ליהודי השתחוויה לעבודה זרה, ביהרג ואל יעבור? **ונראה:** הרי גוי לא מצווה ביהרג ואל יעבור בג' עבירות חמורות, והם לשיטתם אמרו למרדכי: בשלמא אם היית מרוויח משהו בזה שאתה לא משתחווה, כגון כבוד או ממון, ניחא. שהרי כך דרך העולם להסתכן בשביל כבוד וממון. אבל הרי את הלא מרוויח כלום, ומדוע אתה מסתכן, הרי אין חיוב להסתכן משום שמכריחים אותך לעבוד עבודה זרה. אמר להם מרדכי: אני יהודי, וליהודי יש איסור יהרג ואל יעבור בג' עבירות החמורות. [↑](#footnote-ref-20)
21. **צ"ע:** מדוע פורים נחשב על שם ה'פור' בלשון פרסית, ולא נקרא 'גורל' בלשון הקודש. שיקראו לחג פורים 'חג הגורלות'? ועוד: מדוע קוראים 'פורים' בלשון רבים ולא בלשון יחיד 'פור'?

**ונראה:** לפי מה שכותב הגר"א שהגורל היה 'לפני המן' לדעת מתי מזלו תקיף, ולא מתי המזל של ישראל רע, כיון שאין מזל לישראל. ולפי"ז מובן, שכדי שנזכור שלעם ישראל אין מזל, והגורל היה רק 'לפני המן', לכן קוראים לפורים בלשון פרסית שבו המן הפיל את הגורל. ומה שקוראים 'פורים' בלשון רבים, כיון שהיו שני גורלות, מיום ליום, ומחודש לחודש. וזה בא לומר, שלישראל אין מזל, לא ביום, ולא בחודש.

**ועוד:** הגר"א כותב (ב, א) "והעניין כמו שאמרו חז"ל אסתר מן התורה מנין דכתיב ואנכי הסתר אסתיר ביום ההוא. דלכאורה צריך להבין, דמאי קשה להו על אסתר מנין היא מן התורה, יותר משאר צדיקים שנעשה נס על ידיהם. אלא דנס שבארץ ישראל אין כ"כ חידוש, ולכן חנוכה אינו נס כ"כ כמו פורים, אף שהיה נס גדול מאד, לפי שהיה בזמן המקדש. ומה שכתב אסתר מן התורה מניין, פירוש, היכן מרומז שאפילו בהסתר פנים, דהיינו בגלות, עושה לנו נס גדול כזה". ולפי"ז מיושב, שאנו קוראים לפורים בפרסית, שהיא שפה בחוץ לארץ, לרמז את העניין הנ"ל. [↑](#footnote-ref-21)
22. **צ"ע:** מדוע לא מוזכר גם היום שיצא בגורל, שלשה עשר לחודש אדר. [↑](#footnote-ref-22)
23. **צ"ע:** מדוע המן עשה גורל, ואח"כ ביקש להשמיד וכו', ולא ההפך, אחרי שמקבל תשובה חיובית לשאלתו, עושה גורל מתי? [↑](#footnote-ref-23)
24. **אע"פ** שאחשורוש לא ידע מאיזה עם אסתר, אבל הוא ידע מאיזה עם מרדכי, שהרי מרדכי היה מחשובי היהודים בשושן. [↑](#footnote-ref-24)
25. **בדרך הלצה:** למדינה אין שוה להניח את החרדים, כיון שהם לא עושים את מצוות המלך, הם לא הולכים לצבא. מה ששוה להניחם, שהם משפחות מרובות ילדים, וקונים הרבה טיטולים ומטרנה, ומשלמים מע"מ. (יתכן שזה אמת ולא בדרך הלצה). [↑](#footnote-ref-25)
26. הפסוק מספר שבשושן רק הודיעו שיהיו עתידים ליום הזה, ולא הודיעו להשמיד להרוג ולאבד, כיון שהמן היה ראש השרים, והוא ידע מזה, ולא היה למי לשלוח להשמיד להרוג ולאבד. [↑](#footnote-ref-26)
27. מהגר"א לקמן מוכח שכולם ידעו את הדו שיח בין המן לאחשורוש, אבל לא ידעו על איזה עם מדובר, ומה יעשו להם. לכן גם הגויים נבוכו, כיון שלא ידעו לְמָה יהיו מוכנים. [↑](#footnote-ref-27)
28. **הגר"א** לא מסביר איך מרדכי ידע שהמן התכוונן על היהודים. ויתכן כיון שלא השתחווה להמן, הבין שהגזירה על היהודים. או שנאמר לו ברוח הקודש כמו שאומרים חז"ל. [↑](#footnote-ref-28)
29. **צ"ע:** מדוע באמת גלגלו את הגזירה על היהודים, ע"י מרדכי הצדיק. הרי הכלל הוא "מגלגלים זכות ע"י זכאי, וחובה ע"י חייב".

**ושמעתי מר' אליעזר קונשטאט שליט"א:** שהרי טעם הגזירה היתה כמו שכותב רש"י: "ומרדכי ידע" - בעל החלום אמר לו, שהסכימו העליונים לכך, לפי שהשתחוו לצלם בימי נבוכדנצר, ושנהנו מסעודת אחשורוש". אבל מה שראו בעיניים הוא שמרדכי גרם לגזירה זו, וליהודים היה נסיון גדול, האם להאמין למרדכי שהגזירה משום הנ"ל, או שהיו יכולים לומר לו, אתה אשם בכל מה שקרה. ולמעשה היהודים עמדו בנסיון אמונת חכמים, והאמינו למרדכי.

**ונראה:** שיש כאן תיקון לחטא העם ושאול המלך, שפגמו באמונת חכמים. שמואל אמר לו: (שמואל א טו ג) "לך והכיתה את עמלק, והחרמתם את כל אשר לו, ולא תחמל עליו. והמתה מאיש עד אשה, מעלל ועד יונק, **משור ועד שה, מגמל ועד חמור**". ושאול והעם השאירו את הצאן, כמו שנאמר: (שם ט) "**ויחמל שאול והעם**, **על אגג,** **ועל מיטב הצאן והבקר**", ולא התבטלו לדברי שמואל. וכאן היהודים כדי להתגבר על המן עמלק, היו צריכים לתקן חטא זה ע"י אמונת חכמים.

**ואותו נסיון** היה לאסתר, שהרי מרדכי אמר לה שהסיבה לגזירה מה שלא השתחוה (פסוק ז). ואסתר ענתה לו מה בוער, אני אכנס לאחשורוש עוד כמה ימים, ואטפל בעניין, ויסביר לו מדוע לא השתחוותה, וכו', ונסדר את העניין. ומרדכי עונה לה זה לא יעזור, כיון שהסיבה האמתית היא כנ"ל ברש"י, אבל התיקון תלוי גם בך, את מצאצאי שאול המלך וצריכה בתור מלכה לתקן את חטאו, "ומי יודע אם לעת כזאת הדעת למלכות". והתיקון שלך הוא, להתבטל אלי, ולשמוע למה שאני אומר לך. את צריכה ליכנס דייקא עכשיו במסירות נפש. (ומדוע, עיין הערה 7)

וכך היה, אסתר התבטלה למרדכי, ומיד שרתה עליה רוח נבואה לומר למרדכי "צומו עלי, אל תאכלו ואל תשתו שלשת ימים" (עיין הערה 9). [↑](#footnote-ref-29)
30. אבל בשושן, שרק המן ידע מהגזירה להשמיד להרוג ולאבד, ולא גילה לאף אחד, אף אחד לא ידע מזה, חוץ ממרדכי. ולכן לא כתוב שבשושן היה אבל גדול ליהודים. [↑](#footnote-ref-30)
31. **צ"ע:** מה כוונת הפסוק "נָתַן לוֹ לְהַרְאוֹת אֶת אֶסְתֵּר", מה היה צריך להראות לה. [↑](#footnote-ref-31)
32. **מרדכי** הבין שכדי שאסתר תצליח בשליחותה, היא חייבת ללכת עכשיו, ולא לחכות עד שאחשורוש יקרא לה (עיין הערה 7 ביאור העניין).

**אבל צ"ע:** מדוע מרדכי לא אומר לאסתר פשוט: "כי אם החרש תחרישי בעת הזאת כולנו נאבד", מדוע הוא מאריך "רוח והצלה יעמוד ליהודים ממקום אחר". **ועוד:** דבור זה יכול לתת לאסתר פתחון פה, לומר למרדכי, אם רוח והצלה יעמוד ממקום אחר, א"כ אסור לי לסכן את עצמי, ולעבור על איסור גילוי עריות. [↑](#footnote-ref-32)
33. **משמע מהגר"א** שעצם ההליכה של אסתר לא היתה בעיה, אע"פ שהיא באה מעצמה, בלא שאחשורוש קרא לה, כיון שלמעשה היא באה משום אונס של פיקוח נפש, ובאונס אין חיוב לאשה למסור את עצמה על עריות, אע"פ שהוי מג' עבירות חמורות, כיון שהיא קרקע עולם. אלא כיון שזה בשביל אחרים, יש בעיה של "אין אומרים חטא בשביל שיזכה חבירך", וממילא יש לה איסור יהרג ואל יעבור.

**ואע"פ** שאסתר אמרה למרדכי "וּבְכֵן אָבוֹא אֶל הַמֶּלֶךְ אֲשֶׁר לֹא כַדָּת, וְכַאֲשֶׁר אָבַדְתִּי אָבָדְתִּי" (פסוק טז), ודורשים חז"ל: "אמר רבי אבא: שלא כדת היה, שבכל יום ויום עד עכשיו באונס, ועכשיו ברצון. 'וכאשר אבדתי אבדתי' כשם שאבדתי מבית אבא כך אובד ממך" (מגילה טו, א). והרי ההליכה הוה באונס וכנ"ל. יש חילוק בין יהרג ואל יעבור, לאיסור לבעלה. אע"פ שלעניין יהרג ואל יעבור זה נחשב לאונס, ואין חיוב להרג על זה, אבל לעניין לאסר לבעלה, כיון שהיא היוזמת את ההליכה, נאסרת על בעלה, וכדמוכח בתוס', (סנהדרין עד, ב) ד"ה "והא אסתר פרהסיא הוי".

**וכיון דגמ' סנהדרין אתא לידן, נימא בה מילתא.** בזוהר תחילת פרשת כי תצא מובא (רעו א): "ומשום זה אסתר הוא לשון סתר ככתוב 'אתה סתר לי', כי השכינה הסתירה מאחשורוש, ונתנה לו שִדָה (= שד נקבה) במקומה, והיא חזרה לזרועו של מרדכי, ומרדכי שהיה יודע שם המפורש ושבעים לשון, עשה כל זה בחכמה".

**הגמ'** סנהדרין (עד ב) אומרת שכשעשרה אנשים יודעים שמכריחים משהו לעבור איסור, הוא חייב לקדש את ה', ולמסור את עצמו למיתה. **שואלת הגמ':** והא אסתר פרהסיא הואי? **מתרצת הגמ':** אמר אביי אסתר קרקע עולם".

**התוס' ד"ה** "והא אסתר פרהסיא הוי", **מקשה:** "תימה דה''ל לאקשויי עריות הואי, דרוצח ונערה המאורסה לכולי עלמא יהרג ואל יעבור"? **דהיינו:** גם בלא בעיה של חילול ה' בפרהסיא, אפילו בצינעא יש חיוב למסור את עצמו בשלש עבירות חמורות. עיי"ש תירוץ התוס'.

**ולפי** דברי הזוהר מיושב כמין חומר קושית התוס'. **הגמ'** לא שאלה משום עריות כיון שהיה ע"י שד ולא היה עריות, וכל קושית הגמ' היא על פרהסיא, כיון שהעולם לא ידעו שיש שד, וחשבו שאסתר עוברת איסור ממש, והוי חילול ה', שחייב למסור את עצמו. [↑](#footnote-ref-33)
34. **למעשה** מרדכי לא עונה לאסתר על מה ששלחה לו. היא שלחה לו, מה אתה ממהר הרי הגזירה לעוד שנה, וכנראה אחשורוש יקרא לי עוד מעט, א"כ מה את דואג, עוד כמה ימים נברר מה קורא כאן. (וואס ברענט?). וע"ז מרדכי לא עונה לה תשובה כדבעי, אלא אם החרש תחרישי בעת הזאת, רוח והצלה יעמוד ליהודים וכו', מדוע מרדכי ממהר כ"כ, עד כ"כ שמוכן לסכן את אסתר, ולצום ביו"ט פסח. ועוד: הגר"א כותב לקמן (ח, ט) על הפסוק: וַיִּקָּרְאוּ סֹפְרֵי הַמֶּלֶךְ בָּעֵת הַהִיא בַּחֹדֶשׁ הַשְּׁלִישִׁי הוּא חֹדֶשׁ סִיוָן בִּשְׁלוֹשָׁה וְעֶשְׂרִים בּוֹ, **שחכו לשלוח את הספרים השניים עד כ"ג סיון, ולא שלחו מיד בי"ז ניסן, בשעה שהיתה מפלת המן, כדי שהשלוחים שהמן שלח עם הספרים הראשונים יחזרו, וישלחו עם אותם שלוחים את הספרים השניים, שלא יאמרו שהספרים השניים שקר הם.** א"כ רואים שמרדכי לא מהר כ"כ, ומה קרה כאן.

**ונראה:** שמרדכי הבין שכדי להתגבר על עמלק, צריך לפעול בצורה של מסירות נפש, בצורה שתלויה רק בהקב"ה. בהבנה שרק הקב"ה יכול לעזור, ושבדרך הטבע אין סיכוי. והסיבה היא, כיון שעמלק פועל לפי המזלות ודרך הטבע, כדי להכניעו צריך לפעולה למעלה מן הטבע. ואם אסתר תחכה עד שאחשורוש יקרא לה, ותסמוך על השיחה הדיפלומטית עם אחשורוש, ועל חכמתה, זה לא יעבוד. [↑](#footnote-ref-34)
35. הדו שיח בין מרדכי ואסתר היה בי"ג ניסן, ביום שנשלחו הספרים. והשלשת ימים שצמו הם י"ד, ט"ו, ט"ז, ניסן. [↑](#footnote-ref-35)
36. **כדי** להבין פשט במה שקרה כאן, איך היה מותר לעבור על דברי תורה, הרי לבטל מצוה בהוראת שעה צריך נביא. מוכרחים להביא דברים נלאים מטעמי המנהגים בשם החיד"א (עניני מגילה, תתסח): ראיתי בספרי הרב הגדול החיד"א זלה"ה שכתב בשם גדול אחד, מה שאמרה אסתר "וצומו עלי", תיבת "עלי" אין לה ביאור. אבל הוא כמו שאמרה רבקה, "עלי קללתך בני", ומתרגמינן "לי אתאמר בנבואה, דלא ייתון לווטין עלך ברי". הכא נמי היה יו"ט הראשון של פסח, ואסור להתענות מן התורה, וגם היו צריכין לבטל מצות אכילת מצה ומרור וארבעת כוסות. אבל אמרה אסתר, "וצומו עלי", היינו, "לי אתאמר בנבואה", שהותר לכם עשות כזאת בהוראת שעה, ע"ש: **(עיין מגילה יד א, שמרדכי ואסתר היו נביאים).**

וזה שאמרה, "ואל תאכלו ואל תשתו", דלכאורה כיון שאמרה "וצומו", הנה ידענו שהצום הוא שלא לאכול ולשתות. אבל רמזה בדבריה, הגם שיש באלו הימים אכילת מצוה, היינו מצה ומרור וגם שתיית מצוה, היינו ד' כוסות, עכ"ז תבטלו הכל.

והנה הנביא שנבחנה נבואתו, רשאי לבטל מצוה, כשאומר בצווי השי"ת בהוראת שעה, כגון אליהו בהר הכרמל, שהקריב בשעת איסור הבמות, באמרו שכן נצטוה מפי הש"י בהוראת שעה, כידוע. וזה, שכתוב, "ויעבור מרדכי", שעבר על מצות החג, "ויעש כבל אשר צותה עליו אסתר", לחיות שנבחנה אצלו נבואתה. ע"כ מחויב לשמוע בקולה, לבטל על פיה מצות לשעתה, ומחויב לסמוך עליה, ועל נבואתה, ע״ש.

. [↑](#footnote-ref-36)
37. ביום השלישי לצום, שהוא ט"ז ניסן. [↑](#footnote-ref-37)
38. **ואע"פ** שהגמ' אומרת: (שבת ל, ב) "אין שכינה שורה לא מתוך עצבות, ולא מתוך עצלות, ולא מתוך שחוק, ולא מתוך קלות ראש, ולא מתוך שיחה, ולא מתוך דברים בטלים, אלא מתוך דבר שמחה של מצוה, שנאמר: ([מלכים ב ג, טו](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94%3A%D7%9E%D7%9C%D7%9B%D7%99%D7%9D_%D7%91_%D7%92_%D7%98%D7%95)) 'ועתה קחו לי מנגן, והיה כנגן המנגן, ותהי עליו יד ה".

**י"ל** שאין כוונת הגר"א ב'גוף שבור' לעצבות, אלא כמו שכתבו הראשונים בטעם מה שצמים, שאז הגוף חלש והשכל שולט על החומר. כך כאן, כשהגוף שבור, הרוח שולטת, ואפשר לזכות לרוח הקודש. (משאין כן בדורותינו אנו, כשירדה חולשה לעולם, גם השכל לא עובד אצל הרבה אנשים בצום, מרוב חולשה). [↑](#footnote-ref-38)
39. י"ז ניסן. [↑](#footnote-ref-39)
40. **צ"ע:** באיזה טענה המן רצה לבקש מהמלך להרוג את מרדכי. א"ת בטענה שהוא לא משתחווה לו, הרי לעיל (ג, ו) כתוב "ויבז בעיניו לשלוח יד במרדכי לבדו", **ומבאר הגר"א:** "פירוש, שבזיון היה לו, מה שיהרוג את מרדכי לבדו". א"כ מה השתנה עכשיו?

**ונראה:** ע"פ מה שכתב הגר"א בפסוק י"א "ויספר להם המן את כבוד עשרו", וז"ל: "פירוש כאשר האדם הוא בשמחה גדולה ותענוגים גדולים, ואח"כ יראה צער, ואפילו הקטן ביותר, יכול למות, ורפואתו שיפיג הצער מלבו, וירבה בכבוד ותענוגים, לכן המן שהיה שמח וטוב לב (מזה שאסתר הזמינה רק אותו, ורק בפניו היא מבקשת את בקשתה מהמלך, והיא אוהבת אותו יותר ממרדכי), וראה אח"כ שאין מרדכי כורע לו, היה בצער גדול, והיה יכול למות מחמת הצער, לכן ספר להם את כבוד עושרו".

**וכיון** שהמן הגיע למצב כזה, שהיה לו צער כ"כ גדול, הוא ויתר על בזיונו, שיהרוג את מרדכי לבדו, והחליט לגשת למלך ולבקש להורגו, על זה שלא משתחווה לו. [↑](#footnote-ref-40)
41. **צ"ע:** אם לאסתר היה כזה כח, מדוע לא השתמשה בזה, לבטל את גזירת המן, או לדאוג שלא יקח אותה למלכה. **תשובה:** כשנהיה בדרגת אסתר, נדע מתי מותר להשתמש בשמות הקודש, לכל מיני מטרות, ומתי אסור. **"סוד ה' ליראיו".** [↑](#footnote-ref-41)
42. **הגמ'** (מגילה טז, א)) מספרת: "ויקרא לפניו ככה יעשה לאיש אשר המלך חפץ ביקרו', כי כשהמן המלך בדרך ליד ביתו, ראתה אותו בתו שעמדה על הגג, חשבה, שזה שרוכב הוא אביה, וזה שהולך לפניו ומכריז הוא מרדכי, לקחה את הכלי של בית הכסא שעושים בו צרכים, וזרקה על הראש של אביה. אביה הרים את עיניו לראות מי זורק עליו, והיא ראתה שזה אביה, ומרוב צער, הפילה עצמה מהגג לארץ ומתה.

**וצ"ע:** איך בתו של המן לא זיהתה את אביה לפי קולו.

**ושמעתי כמה תירוצים. א.** קולו של המכריז היה של אביה, אבל כיון שלא האמינה שאביה הוא זה שיקרא 'ככה יעשה' לאדם אחר, לכן אמרה בלבה, כנראה אני לא שומעת נכון. **ב.** עד שהגיע ליד ביתו, הוא צעק כ"כ הרבה, ונעשה צרוד, וא"א היה לזהות אותו בקולו. **ג.** היא חשבה שהצעקה 'ככה יעשה' מגיע מזה שרוכב על הסוס. כיון שהכירה את הגאווה של אביה, ידעה שמתאים לו לשבת על הסוס, ולצעוק על עצמו 'ככה יעשה'.

**ונראה לבאר:** שזהו דרך הרשעים, הם רואים השגחה פרטית לפני העיניים, אבל קשה להם להאמין, שיש משגיח לבירה, והם תולים את זה בכל מיני סיבות. וידוע ש'עמלק' גימטרייה 'ספק'. [↑](#footnote-ref-42)
43. **בגר"א** מוכח, שהמן הסתפק האם מה שקרה הוא מקרה, ויוכל אח"כ לתלות את מרדכי. או שחכמיו צודקים, וכדאי לסתור את העץ.

**ונראה לבאר:** שזהו דרך הרשעים, הם רואים השגחה פרטית לפני העיניים, אבל קשה להם להאמין, שיש משגיח לבירה, והם תולים את זה בכל מיני סיבות. וידוע ש'עמלק' גימטרייה 'ספק'. [↑](#footnote-ref-43)
44. **שמעתי מחמותי בשם חמי ר' אריה לייב היימאן זצ"ל**, שהטעם שמתחפשים בפורים כיון שאסתר התחפשה, עד עכשיו לא ידעו מי עמה, ועכשיו אסתר הורידה את המסכה מעליה, ואמרה, תראו אני יהודיה. ולמעשה התחפשות זאת יש לה שורשים קדומים. עשו התחפש לצדיק בפני יצחק. יעקב התחפש בפני יצחק לקחת את הברכות שמגיעות לו. [↑](#footnote-ref-44)
45. **צ"ע:** הרי הגמ' (מגילה טז, א) אומרת: "ויאמר המלך אחשורוש ויאמר לאסתר המלכה', 'ויאמר ויאמר' למה לי? אמר רבי אבהו: בתחלה עלו ידי תורגמן, כיון דאמרה ליה, מדבית שאול קאתינא, מיד ויאמר לאסתר המלכה".

ומתי אסתר אמרה לאחשורוש שהיא באה מבית שאול, כשאמרה "כי נמכרנו אני ועמי", ברור שהזכירה מי עמה (וכן הוא בתרגום). ואז אחשורוש שאל אותה, על יחוסה, ואמרה לו שבאה מבית שאול. וא"כ כבר לפני השאלה "מי הוא זה, ואיזה הוא", אחשורוש ידע מי עמה?

**ועוד:** לפי הגר"א היכן אסתר ענתה לאחשורוש על שאלתו? [↑](#footnote-ref-45)
46. מהפסוקים משמע, שהמכה בפטיש להרוג את המן היה מה שחרבונה אמר: "גַּם הִנֵּה הָעֵץ אֲשֶׁר עָשָׂה הָמָן לְמָרְדֳּכַי, אֲשֶׁר דִּבֶּר טוֹב עַל הַמֶּלֶךְ".

**וצ"ע:** מדוע לא הספיק למלך מה שהמן רצה להרוג את אסתר ועמה.

**ונראה:** שהרי אחשורוש נתן רשות להמן להוציא גזירה זו לפועל, לכן הוא הרגיש מאד נבוך בכל הסיפור הזה, האם להרוג את המן, בשעה שהוא היה בעצה אתו ביחד. ולכן הקב"ה סיבב, א. שהמן יפול על המטה של אסתר, וזה העלה את חמתו של אחשורוש. ב. מה שחרבונה אמר גַּם הִנֵּה הָעֵץ אֲשֶׁר עָשָׂה הָמָן לְמָרְדֳּכַי, אֲשֶׁר דִּבֶּר טוֹב עַל הַמֶּלֶךְ, ובמיוחד לפי פירוש הגר"א, שהקב"ה סיבב, שאחשורוש יחשוב שחרבונה מתכון לומר**: 'אשר דבר המן, שהעץ יותר טוב למלך'**. א"כ המן מורד במלכות, וזה הכריע את הכף, לרעת המן. [↑](#footnote-ref-46)
47. מפלת המן בי"ז ניסן. [↑](#footnote-ref-47)
48. י"ז ניסן, יום מפלת המן. [↑](#footnote-ref-48)
49. **צ"ע:** הרי המן היה מזרע עמלק, וצריך לאבד את כל רכושם, אסור להנות מהם? **מתרץ הגרי"ז מבריסק:** שנכסי המן עברו למלך, כדין הרוגי מלכות שנכסיהם למלך, וא"כ הנכסים כבר לא שייכים להמן אלא למלך. [↑](#footnote-ref-49)
50. **צ"ע:** מי ידע מה המן אמר לאחשורוש, על היהודים, זו היתה שיחה ביניהם. **ועוד:** מה באמת עשו מרדכי ואסתר להעביר את הלשון הרע של המן. הם רק שלחו ספרים לבטל את גזירתו להשמיד להרוג ולאבד.

**על השאלה הראשונה נראה:** הגר"א כותב (ג, ח-יא) שפרשת נתינת הכסף התפרסם לכולם, רק לא ידעו על איזה עם מדובר, ומה יעשו בהם. ואחרי שהתברר שהכוונה ליהודים, ממילא נאמר לשון הרע על היהודים בכל מדינות המלך. [↑](#footnote-ref-50)
51. **צ"ע:** מה הדבר הרביעי שאסתר הוסיפה, **ועוד:** מדוע הגר"א מחלק את דברי אסתר לשלשה דברים, ועוד דבר רביעי, ולא אומר לכתחילה שהיו ארבעה דברים.

**ונראה:** כשנקדים הערה מעניינת. בפרק זה רואים שאם אסתר לא היתה מתחננת לאחשורוש להציל את היהודים, אחשורוש לא היה נוקף אצבע לעשות משהו. לא נראה שהיה איכפת לו שיהיו במלכותו פחות כמה אלפי או מאות אלפי אזרחים, ובמיוחד יהודים. ובמיוחד שיש חוק "כִּי כְתָב אֲשֶׁר נִכְתָּב בְּשֵׁם הַמֶּלֶךְ וְנַחְתּוֹם בְּטַבַּעַת הַמֶּלֶךְ אֵין לְהָשִׁיב". אחשורוש אהב את אסתר ורצה למלאות את רצונה, הרג את המן שהציק לאסתר, ונתן למרדכי דודה כבוד וממון, והם כבר לא בסכנה, הם תחת חסות המלך, ולא איכפת לו כ"כ משאר היהודים.

**לכן** כדי להציל את היהודים, אסתר חייבת לשכנע את אחשורוש, שאם לא יצילו את עמה, חייה אינם חיים, ואז כיון שלאסתר לא יהיה טעם בחיים, אחשורוש יסכים להציל אל היהודים.

**לכן** יתכן שאחשורוש רוצה לעזור לאסתר, והיא מוצאת חן בעיניו, והדבר ראוי לעשותו, אבל כל זמן שזה לא נוגע לחיי אסתר, הוא לא ישקיע את כוחו לבטל את הגזירה. הוא מאד רוצה לעזור וכו', אבל יש כמה הפרעות שלא נותנים לו לעזור. לכן אסתר מסיימת שאם לא יעזור לה, חייה אינם חיים.

**הגר"א** בהמשך דבריו אומר שארבעת דברים אלו הם כנגד ד' אותיות שם הויה. אין לנו עסק בנסתרות, אבל כאן בולט המוסר השכל שיש בדבר, ולכן בלא כלום א"א. ארבעה אותיות הויה מרמזים לארבעה עולמות, אצילות, בריאה, יציאה, עשיה, שמהם מגיע השפע לעולמנו, שהוא עולם העשיה, ה' האחרונה שבשם הויה. אנו מעוניינים שהקב"ה ישפיע לנו שפע רוחני מעולמות העליונים. וכדי לקבל אותו, אנו צריכים להרגיש שבאמת חיינו אינם חיים לולי שפע זה. אם לא מרגישים כך, אלא הרוחני הוא דבר מִשְנִי בחיינו, ואין את ההרגשה הזאת "למה לי חיים", "כי הם חיינו ואורך ימינו", המלך לא תמיד משפיע למלכה את השפע הרוחני שנשמתה צריכה. וממילא לא את השפע הגשמי, כדי לסייע לעבודת ה'. ודו"ק. [↑](#footnote-ref-51)
52. כשניסן ואייר מלאים יש שבעים יום מי"ד ניסן עד כ"ג סיון. הגר"א מחשיב את השבעים יום, מי"ד ניסן, מאז שהתחיל הצום שלשת ימים (ד, טז), ואע"פ שכבר בי"ג ניסן, מרדכי התחיל לחזור בתשובה, כמו שכתוב: "וילבש שק ואפר" וכו', אבל עיקר התשובה של כל היהודים בשושן, היה בעיקר מאז שהתחילו לצום, שהרי היהודים בשושן לא ידעו שנגזרה הגזירה. (עיין ד, ג. ובהערה שם).

החשבון הזה הוא בשושן שהתחילו בתשובה בי"ד ניסן, ואילו בשאר המקומות התחילו בתשובה כשהשלוחים הגיעו, כמו שכתוב (ד, ג) 'ובכל מדינה ומדינה אשר דבר המלך מגיע, אבל גדול ליהודים'. מדינה שלקח לשלוחים להגיע יומיים, התחילו לחזור בתשובה בט"ז ניסן, וכו'. וא"כ לכאורה היה להם פחות משבעים יום עד כ"ג ניסן. זה אינו, שכמו ששלוחי המן הגיעו אחרי יומיים, גם שלוחי מרדכי הגיעו אחרי יומיים, ויוצא שבכל המקומות היה שבעים יום לחזרה בתשובה.

**וצ"ע:** הגר"א לקמן (פסוק י) כותב: "וַיִּשְׁלַח סְפָרִים בְּיַד הָרָצִים בַּסּוּסִים, רֹכְבֵי הָרֶכֶשׁ הָאֲחַשְׁתְּרָנִים, בְּנֵי הָרַמָּכִים', פירוש כדי לרוץ מהר, כדי שלא יהיו ישראל מדאגה יותר מדי". הגר"א בא ליישב מדוע בספרים הראשונים ששלח המן כתוב רק "וְנִשְׁלוֹחַ סְפָרִים בְּיַד הָרָצִים" (ג, יג), ולא מוזכרים סוסים וגמלים מהירים. אלא שמרדכי שלח רצים מהירים יותר מהרצים של המן, כדי שישראל לא יהיו בצער. ולפי"ז השלוחים של מרדכי הגיעו לכל המקומות, לפני שעברו שבעים יום, וצ"ע? [↑](#footnote-ref-52)
53. צ"ע מדוע בפרק א' (כב) כשהמן שלח את הספרים כתוב: "וַיִּשְׁלַח סְפָרִים אֶל כָּל מְדִינוֹת הַמֶּלֶךְ, אֶל מְדִינָה וּמְדִינָה כִּכְתָבָהּ, וְאֶל עַם וָעָם כִּלְשׁוֹנוֹ", ואלו כאן כתוב: "מְדִינָה וּמְדִינָה כִּכְתָבָהּ, וְעַם וָעָם כִּלְשֹׁנוֹ, **וְאֶל הַיְּהוּדִים כִּכְתָבָם וְכִלְשׁוֹנָם**"?

ונראה לפי מה שביאר הגר"א שם, שלכל מדינה נשלחה שני סוגי ספרים. לשלטון נשלחו ספרים בשפתם, וזהו "מדינה ומדינה ככתבה", איך שהיו רגילים לכתוב, לשון פרסי, באותיות פרסיות. ו"עם ועם כלשונו", ולעם, הספרים נכתבו באותיות פרסיות, ובלשון שהם מדברים, עיי"ש.

ולפי"ז מיושב נפלא, המן שלח ליהודים כמו כל העמים, כמו לכל עם ועם כלשונו, בכתב המדינה, ובלשון שהם מדברים. אבל מרדכי הפלא את היהודים לטובה, ושלח להם ספרים מיוחדים, **'כִּכְתָבָם וְכִלְשׁוֹנָם**'. בכתב לשון הקודש, ובשפת לשון הקודש שדברו בו. או ארמית שדברו בו. [↑](#footnote-ref-53)
54. **צ"ע:** הרי היהודים ידעו מהגזירה, כיון שהפחות הודיעו להם, כמו שכותב הגר"א (ד, ג). וא"כ הדבר התפרסם, ואיך יתכן שהמון העם לא ידע מהגזירה להשמיד להרוג ולאבד. [↑](#footnote-ref-54)
55. ירושלמי קידושין: (פ"ד ה"א) "המתגייר לשם אהבה, וכן איש מפני אשה, וכן אשה מפני איש, וכן גירי שולחן מלכים, וכן גירי אריות, **וכן גירי מרדכי ואסתר** – אין מקבלין אותן". [↑](#footnote-ref-55)
56. **וז"ל הגר"א:** "ואמר הולך וגדל, כי אמרו בירושלמי, שהצדיקים כבודם מתגדל מעט מעט, עד שנתגדל מאד"**.** המקור בירושלמי ברכות: (ד ב) "אמר רבי חייא רבה, כך היא גאולתן של ישראל, בתחילה קצת קצת, כל מה שהיא הולכת, היא רבה והולכת. כך בתחילה 'ומרדכי יושב בשער המלך', ואח"כ 'ויקח המן את הלבוש ואת הסוס', ואח"כ 'וישב מרדכי אל שער המלך', ואח"כ 'ומרדכי יצא מלפני מלך בלבוש מלכות', ואח"כ 'ליהודים היתה אורה ושמחה'".

וברור שהלשון שכתוב במרדכי 'הולך וגדל', ולא בהמן, בא להדגיש שהסיבה שמרדכי קבל את הכבוד שקבל, ולא נפל מזה, כיון שהכבוד היה אצלו לאט לאט, בצורה של 'הולך וגדל', משא"כ המן.. **וקשה:** הרי גם המן קבל את הכבוד לאט לאט. בתחילה היה משבעת רואי פני המלך, אח"כ אחשורוש גדלו מעל כל השרים, אח"כ אחשורוש צוה שישתחוו לו, אח"כ אסתר הזמינה אותו למשתה. א"כ מה החילוק בינו למרדכי?

**ונראה ליישב:** שיש חילקו יסודי בין בין הצורה שבה מרדכי עלה לגדולה, ובין הצורה שבא המן עלה לגדולה. מרדכי לא עשה שום פעולה להגיע לגדולתו, הדבר פשוט קרה מעצמו. הוא למד תורה, ונעשה אחד מהסנהדרין, בהגיעו לששון נעשה לאחד המנהיגים של עם ישראל, ולכן ישב בשער המלך. וכל התהליך שקרה אח"כ קרא מעצמו בלא שמרדכי יחפש כבוד. משא"כ אצל המן, הכל בא ברמאות ובחיפוש אחר כבוד. בתחילה המן יעץ לאחשורוש להרוג את ושתי לתועלת עצמו (א, טז, הגר"א), ואחשורוש היה מרוצה מעצתו ולכן גדלו (ב, א, הגר"א). א"כ המן קבל את גדולתו ברמאות, ע"י שיעץ עצה לטובת עצמו, ולא לטובת המלך. אח"כ אחשורוש צווה שישתחוו להמן, והמן הסכים לכבוד הזה, אע"פ שהיה מזויף, שהרי בשלמא אם היו עושים את המן אלוה, ומשתחווים לו מעצמם, מחמת הערכתו וגדולתו, כמו שעשה נבוכדנצר לדניאל, ניחא. אבל להכריח אנשים לכבדו, ולעשותו אלוה, זהו רדיפה אחר כבוד שלא מגיע לו. וכשאסתר הזמינה את המן לסעודה, הוא התפאר 'ואף לא הביאה אסתר אם אותי', הוא התגאה בהזמנה זו על אחרים. וכבוד כזה שבא ברמאות, רדיפה, וגאווה, לא מוגדר בתור כבוד של צדיקים 'הולך וגדל', אלא כבוד 'שלפני שבר גאון'. [↑](#footnote-ref-56)
57. **צ"ע:** מדוע הגר"א לא מסביר שהטעם שבבזה לא שלחו את ידם, כיון שהגויים שהיהודים הרגו, היו עמלקים כמבואר בתרגום, וצריך לאבד את נכסיהם, ואסור להנות מהם? ויתכן שגם הרוגים אלו נחשבים להרוגי מלכות שנכסיהם למלך, וכמו שכותב הגרי"ז מבריסק (פרק ח, הערה 49) כיון שנהרגו ברשות המלך, אע"פ שלא פשעו למלכות, ולא נחשב לנכסי עמלק. אלא שהמלך הרשה להם לקחת את ממונם, ואעפ"כ לא לקחו מטעם שכותב הגר"א. [↑](#footnote-ref-57)
58. **צ"ע: א.** אסתר לא עונה לאחשורוש על שאלה זה? **ב.** מנין לאסתר לדעת מה עשו בשאר מדינות, האם היה בזמנם טעלעגראמע וטעלפאן? [↑](#footnote-ref-58)
59. **פסוק** זה היה צריך לכתוב לפני פסוק יא, כיון שנעשה ביום השלשה עשר. אלא מספרים קודם מה קרה בשושן, ביום השלשה עשר והארבעה עשר. ואח"כ מספרים מה קרה בשאר המדינות בשלשה עשר. [↑](#footnote-ref-59)
60. **צ"ע:** מדוע לא כתבו ג"כ על כן היהודים היושבים במוקפי חומה עושים את יום חמשה עשר לחודש אדר יום משתה ושמחה? [↑](#footnote-ref-60)
61. **צ"ע:** מדוע מוזכר כאן וּמִשְׁלוֹחַ מָנוֹת אִישׁ לְרֵעֵהוּ", הרי הגר"א כותב בפסוק כג שהיהודים קבלו על עצמם רק יום משתה ושמחה, ומרדכי הוסיף משלוח מנות ומתנות לאביונים, וא"כ קשה מדוע מוזכר כאן משלוח מנות, וא"ת שכתוב על שם מה שנהגו לעשות אחרי שמרדכי הוסיף משלוח מנות, א"כ שיכתבו גם ומתנות לאביונים? [↑](#footnote-ref-61)
62. ואע"פ שהיהודים קבלו פורים על עצמם ועל זרעם, לולי החיוב מדרבנן לדורות, יש חשש שהפורים יכול להשתכח. [↑](#footnote-ref-62)
63. **אלו** לא מילה במילה דברי האיגרת, כיון שהאיגרת נכתבה בלשון נוכח: "לכל היהודים, תחגגו את ימי הפורים, כיון שנחתם בימים אלו, ותקראו לחג פורים ע"ש הפור" וכו'. [↑](#footnote-ref-63)
64. **רש"י** כותב על הפסוק: "ומה הגיע אליהם – מה ראה אחשורוש שנשתמש בכלי הקודש, ומה הגיע עליהם, **שבא שטן ורקד ביניהם והרג את ושתי** (מגילה יא ב, יט א). מה ראה המן שנתקנא במרדכי, ומה הגיע אליו שתלו אותו ואת בניו. מה ראה מרדכי שלא יכרע ולא ישתחוה, ומה ראתה אסתר שזימנה להמן".

**וצ"ע:** הלשון שחז"ל משתמשים בו "שבא שטן וריקד ביניהם", שלא מצינו בשאר מקומות. היה צריך לכתוב "ומה הגיע עליהם, שושתי נהרגה"?

ובפשטות 'השטן' הוא שם מושאל, והכוונה שהעון הזה רקד ביניהם, ולכן הם נענשו. אבל מה שחז"ל תפסו לשון 'שטן', אומר דרשני.

**ושמעתי מחברי ר' משה ספרא:** ע"פ מה שידוע בשם המקובלים שיום כפורים הוא כפורים, והוא מבוסס על תיקוני זוהר: "פורים אתקריאת על שם יום הכפורים, דעתידין לאתענגא ביה, ולשנויי ליה מענוי לענג", (תקו"ז נז:).

ואיתא בגמ': (יומא כ, א) "שטן ביומא דכיפורי לית ליה רשותא לאסטוני. ממאי? אמר רמי בר חמא: 'השטן' בגמטריא תלת מאה ושיתין וארבעה הוי. תלת מאה ושיתין וארבעה יומי אית ליה רשותא לאסטוני, ביומא דכיפורי לית ליה רשותא לאסטוני".

וכיון שפורים דרגתו גדולה מפורים, בפורים לא רק שהשטן לא מקטרג, אלא שעוזר לעם ישראל. ולכן כאן השטן עזר לעם ישראל להרוג את ושתי, כדי להוביל לנס הגדול של פורים. (אין הכוונה שהשטן שמח ועושה מעשיו ברצון. אלא הוא קבל תפקיד לעזור לנס פורים. ביום כיפור הוא קבל תפקיד פסיבי, לא לקטרג. ובפורים הוא קבל תפקיד אקטיבי לעזור. כיון שאז הכנעתו ע"י קבלת התורה מאהבה).

ומדויק הלשון 'שטן', ולא 'השטן'. כיון ש'שטן' בגימטריא שלש מאות חמישים ותשע, שאחרי שפורים הגיע, לא רק שאין לו רשות לקטרג בחמשה ימים אלו, שהם י"א י"ב י"ג י"ד ט"ו, ימי קריאת המגילה, אלא שהוא עוד עוזר לעם ישראל.

**ועוד:** בבא בתרא טז א: "אמר ר"ל הוא שטן, הוא יצר הרע, הוא מלאך המות".

ובפורים נעשה נס "ונהפוך **הוא**", לכן "**הוא** השטן", שקטרג על אחשורוש, שהשתמש בכלי המקדש. "**הוא** יצר הרע", גרם לנו למצוה של שתיה עדי לא ידע, שכחה באה מכח יצר האדם לשתות ולהשתכר, ועכשיו זה מצוה. "**הוא** מלאך המות", שהרג את ושתי, ואת המן. וגרם ל"אשר ישלטו היהודים מה בשונאיהם".

**ודפח"ח.** [↑](#footnote-ref-64)
65. **ואע"פ** שחיוב קריאת המגילה היה רק בשנה השניה (פסוק כט), היא מוזכרת כאן, אגב שאר מצות היום שנהגו כבר. [↑](#footnote-ref-65)
66. **צ"ע:** מה הכוונה שקיימו מה שכתוב בה? ולא מסתבר שמדובר רק על פרק זה, שבו מוזכרות מצות היום. **ושמעתי מר' דניאל קפלן:** ע"פ מה שכתב הרמב"ם (ספר המדע אחרי מנין המצות) וז"ל: "שהנביאים עם בית דין, תקנו וצוו לקריאת המגילה בעונתה, כדי להזכיר שבחיו של הקב"ה, ותשועות שעשה לנו, והיה קרוב לשוועותינו. כדי לברכו ולהללו, וכדי להודיע לדורות הבאים, שאמת מה שהבטיחנו בתורה "כי מי גוי גדול אשר לו אלהים קרובים אליו, כה' אלהינו בכל קראינו אליו".

וזה הכוונה של הגר"א "שיקיימו מה שכתוב בה". הקיום הוא בהתבוננות בכל פרק ופרק בהשגחה הפרטית, ובניסים שנעשו בו, כדי לברכו וכו', ושאמת מה שהבטיחנו, וכו'. [↑](#footnote-ref-66)
67. **אבן עזרא.** דהיינו: אע"פ שקבעו פורים ימי שמחה, לא שכחו מה שקבלו על עצמם, את ימי הצומות. **כותב האבן עזרא:** "כי הנביא [זכריה] לא צום שיתענו, כאשר אפרש במקומו. ואנחנו חייבים שלא נסיג גבול ראשונים". דהיינו: להמשיך לצום כמו שצמו אבותינו. [↑](#footnote-ref-67)